Hala ere, Uztaritzeko errepublikar fier batzuentzat Udaletxea epelegia zen eta gogotik petizioak igortzen zizkieten haien eskaerak errezebitzeko oso prest ziren ordezkarieri. Horrela, 1793ko urriaren 3an, euskaraz eta frantsesez erabaki hau publikatua izan zen:\n«Uztaritzeko udalerriko herritar on batzuen salaketen araberan, Baionan bizi zen pertsona susmagarri oste bat, hemen etxe finkorik ez izan arren, Uztaritzen jarri da eta printzipio okerrak zabaltzen ditu… Populuaren ordezkariek erabakitzen dute delako herritarrek hemendik alde egin beharko dutela erabaki hunen publikatzetik 24 orenen buruko»\nErabaki horrengatik susmaturiko jendea atxiloketaren mehatxu pean zegoen eta aterbetzen zuena 300 liberako isunaren mehatxu pean. Urriaren 27an, gaur desagertutako Heraitze Simonenea etxeko Jean Gestasek, etxean zeuzkan ez deklaratuak aski fite urrundu ez zituenak, isuna pagatu behar izan zuen eta dirua Udalerriko pobreen artean banatua izan zen.\nIkusi bezala bazen Uztaritzen patriota talde bat zeinaren errola baitzen Iraultzaren martxari eragozpen egiten zion guzia salatzea.\n1793ko azaroaren 2an, errepublikar haiek Baionako galtzagabeen elkartekideei iragarri zien beraiek ere Klub bat eraiki nahi zutela Uztaritzen. Nola ez zuten biltokirik, buruan zuten interes gabeko aristokrata baten etxea. Alabainan, honek espainiolak herrian sartuko ziren orduko, haiei esker denak urkaraziko zituztelako mehatxua egin zien. Ezdakigu zuzen nor zitekeen interes gabeko aristokrata hura, beharbada Haitze anaietarik bat, edo, segurkiago, Pierre Harriet.\n1793ko abendoan, Coutanceau fraide ohiak, Baionako galtzagabeen Elkartearen lekendakariak, 36 kideko Elkarte Herrikoia sortu zuen Uztaritzen bertan zegoen egonaldi horretan, Monestierri idazi zioen :\n«suntsitu zituela 18 mendeetan zehar xarlatanak eta hipokritak debaldetan asentatzen entseiatu ziren zentzugabekeria guziak»\nOndikotz Coutanceauk amesten zuen. Hasteko, 1794ko apirilean, Ezohiko Komisioak kondenatuko zuen gilotinatua izaitera eta gehiago dena berak bildu uste izan zituenhautazko errepublikar horiek fanatikotzat agertuko ziren haiek ere. 1794ko uztailaren 2ko Pineten eta Cavaignacen erabakian dugu froga :\n«…nola ezin argiago den arribista bihurriek eta Marat sur NivekoElkarte herrikoiaren kudeatzaile pesta bat antolatuz Prairialaren 21erako, alegia, Decadiren biharamunerako egutegian, superstizioan markatutako erregimen zaharreko Pesta Berri azpiz ospaarazi nahi izan diotela populuari …agintzen dute… »\nHobendun fanatikoak presondegira botaiak izan ziren.\nPinet aspaldi danik konbentzitua zegoen ez zuela Herri honetan herritarrik aurkituko bere xedeetan lagunduko zuenik. Hau da 1794ko urtarrilaren 25eko erabakian adierazi zuena :\n«Pays Basque deitutako herri honetan, hain guti dira patriotak nun ezinezkoa den Udaletxe iraultzalariak sortzea… ez baldin dugu behintzat haien kopurua tipitzen hainbat Udalerri elgarretaratuz…Uztaritzeko distriktak bakezko jujerik ez dauka, funtzio ohoragarri hau zeukana Salhako Pierre Harrietek Espainara ihes egin duelako eta, bere gaistaginkeriak eta izen gabeko trahizioak frogatu dutelako ez zela bere herrikideen fidantziaren duin …»\nKonkluzioa emaiteko, Pinetek erabaki zuen Jatsuko, Larresoroko eta Uztaritzeko Udalerriak elgarretaratuko zirela Uztaritzeko Udalerriaren izenpean, Jean Marithurryauzapez berriarekin eta Jean Martin Munduteguy Bakezko juje berriarekin.\n1794ko martxoaren 3ko erabakia. Deportazioak\nMunduteguy ez zen luzaz egon funtzio horretan. Pineti gustatu zitzaiolako. Honek eitu zuen 1794ko martxoaren 3anerabakiz sortu eta jadanik aipatutako Ezohiko Komisio ikaragarriaren lehendakaria izaiteko. Komisio horrek «zital» deklaratu zituen Sarako, Itxasuko, Azkaingo Udalerriak, agintzen zuen haien biztanle guzien deportazioa bai eta ere Ezpeletako, Ainhoako eta Zuraideko Udalerrietako jende susmagarri guziena. Hiru mila euskaldun, gizon, emakume, haur eta agure, baino gehiago elgarretaratuak izan ziren, batez ere Uztaritzeko Elizan, eta, orgatraka baldintza lazgarrienetan eremanak Landesetako, Gerseko eta Lot et Garoneko departamenduetara nun deus ez baitzen prestatua izan haiek errezebitzeko.\nHorietarik 1600 baino gehiago dohakabe hil ziren, hotza, gosea eta eritasunak zirela eta. 1795ko martxoan, oraindik bizi zirenek etxera itzultzeko baimena izan zutelarik, beren ontasunak anartean arpilatuak eta suntsituak izan zirela konstatatu behar izan zuten. Munduteguy Ezohiko Komisiotik libratua izan zen exodo horren komisario antolatzaileetarik bat izaiteko. Gertakari tragiko horien ondoren, saratarrek egindako petizio baten arabera, iduri luke beretzako onura zerbait atera zuela funtzio triste horretatik, batez ere, bereganatuz bahitutako kabalen parte bat.\nBere burua horrela ezagut arazi ondoren, 1794ko abuztuan, beti Pineti esker Munduteguy Donostin zegoen. Hango Udal etxeko eta Zaintzako Komisioaren kudeatzaile izendatua izan zen, lekuko Justizia sunsitua izan eta, haren funtzionariak Baionara presondegiratuak izan ondoren. Alta donostiar hauek frantsesak errezebitu zituzten askatzaileak izan balira bezala, MadridekoGobernua hasarrearazten zutela. Pineten politika zentzugabeak behar zen guzia egin zuen donostiarrak ideiaz kanbia arazteko. Konbentzioko komisarioa portatu zen bere usaian bezala. Zer nahi apaiz eta aurkari presondegiratu zituen, Elizak sistemakoki arpilatu zituen, biztanlei eta Udaletxei isun erraldoiak inposatu zizkien, utzi zituen tropak bortxakeria ikarragarrienak egiten. Munduteguyk bere nausia aktiboki lagundu zuen gaizkeria horietan eta zurrumurruek ziotenez, ez eiki zuen ahantzi harrapakinen bere partea hartzea.\nMarithurry «Marat sur Nive»ko auzapez\nUztaritzen, Herriaren desbataiatzea eta Marat sur Nive arrabataiatzea zan zen, Jean Marithurri auzapez berriaren lehenbizilo ekimena\n«izen horrek feudalismotik deus ez izan arren»\nPinetek Marat alderako egiazko debozioa zeukalako. Bestetik Udal etxea hertsiegia eta inkomodosa biltzeko aurkiturik, Uztaritzeko Udal etxe berria lehenagoko Auzitegian egitea erabaki zuen.\nLekuz aldatze hura ez zen segituan egin ahal izan batimendu zaharrean egin behar ziren konponketa lanen gatik eta anartean bilaldiak egin ziren Salhan, Pierre Harriet Juje ohiak bere ihesean abandonatu behar izan zuen etxe hartan.\nMarithurryrekin, Uztaritzen, hasiko zen agindu segida luze bat biztanlegoan gizon horren beldur izigarria sor araziko zuena. Beldur hori untsa bazekien eta iduriz horrekin jostatzen zen. Behin herritar batek sobera nabarmenki agurtu omen zuen karrikan eta Marithurrykgaldera bota zion :\n« Agurtzen nuzu, beldurrez ala jendetasunez ?»\nIduriz bere funtzioa hartzerakoan ez zuen anka sartze bat baizik egin, hau da, Hiribehere Joanistoreneko Jean Detchegoyeni zibismo agiri bat eman ziolarik. Izan ere, Pinetekhorrela deskribatu zuen Detchegoyen Udal kontseilari ohi hura:\n« Aristokrata deliberatua, gizon biziki susmagarria eta danjerosa »\nHorrelako beste anka sartzerik gehiago ez egin arren, halaere 1794ko maiatzaren 13an lengoaren gatik gostatu zitzaion behin behineko funtzio eten bat.\n MD : Artxibo nazionalak AF II 1020\n BC «société populaire» testuan\n MD :Baionako Udaletxeko artxiboak. Elkarte herrikoiaren deliberamenduak I I II25\n MD : Uztaritzeren izen berri iraultzalariek inposatua.\n MD : Albert Darricauk aipatua « scenes de la terreur a Bayonne » 1903.\n BC «juge de paix» testuan.\nBC : «deportations» testuan\n Egutegi iraultzalariko « 13 ventose an II » testuan\n Izaitez, kabala horiekin Munduteguyk ordaindu zituen Uztaritzeko zenbait laborari errekisizioak edo galerak pairatu zituztenak armadarentzako garraioetan. « Thermidor »en ondotik, eskuz aldatze horiek sortu zuten auzi segida bat kabale aurreko eta ondoko jabeen artean.\n Goñi Galarraga « La Revolucion fracesa en Pais vasco » en El Historia del Pueblo vasco ( San Sebastian 1979)\nMD : Louis Dassance Dassance ganik aditu zuen Eugene Goyhenetchek errana.\nZer duzu buruan “[Uztaritze iraultza garaian XVI] Salaketak”-ri buruz\nBenat Castorene 2020-07-19 11:43\n“Pinet aspaldi danik konbentzitua zegoen ez zuela Herri honetan herritarrik aurkituko bere xedeetan lagunduko zuenik” irakurtzen dugu.\nPinetek pentsatzera emaiten digu ezin ekidinezko arribista eta traidore batzuen laguntza interesatuaz aparte Lapurtarren portaera orokorra erresistentzia pasiboa zela.\nAlde batetik indarren disproportzioa erraldoia zen eta bestetik emaiten du frantziarrekin alderatuta lapurtarrak nahikoa pazifikoak zirela. Izan ere, mugako milizia menturaz folkloriko batean parte hartzeaz aparte iduri luke lapurtarrek eskubidez ez zutela parte hartzen nafarrek bezala Erresumaren kanpoko gerletan.\nPineten dezepzioa da lapurtarren erresistentzia pasibo horren seinalea. Beste nunbait iiduritzen zait konpreniturik frantsesek nahiago zituztela nafarrak erroldatu eta erabili lapurtarrak baino, adibidez Espainiako gerlan.


Genero-berdintasuna - Harrobia | Lanbide heziketa Bizkaian\nHasiera » Proiektuak » Genero-berdintasuna\nAndrea González Harrobiako ikasleak, SpainSkills 2022 irabazi du (25/03/2022)\nCPES Harrobia BHIPko (Bilbo) 3Dko, bideo-jokoko eta ingurune interaktiboetako zikloko ikasleak lehen postua lortu du SpainSkills 2022ko podiumean: Espainiako txapeldun gisa igo da, eta EuropeSkill eta WordSkillen (Shanghai) lehiatuko da.\nParekidetasunaren inguruko saioan parte hartu dugu Harrobiako irakasleok (22/03/2022)\nSpainSkillseko saioak (18/03/2022)\nEmakumeen eta Gizonen Berdintasunerako Legea. (2022/03/17)\nMartxoaren hasieran Emakumeen eta Gizonen Berdintasunerako 4/2005 Legearen bigarren aldaketa onartu da Legebiltzarrean.\nEGBLren aldaketa honen helburua da berdintasunaren aldeko eta indarkeria matxistaren kontrako herrialde-itun bati bide ematea, eta, bereziki, politika horiek indartzea eta egoera juridiko-normatibo eta sozial berriaren ondorioz sortzen diren behar berrietara egokitzea.\nNeskei euren gorputz eta itxura fisikoaren gaineko presiorik gabeko etorkizun bat eskaintzea eskatzen du martxoak 8ko kanpainak. (2022/03/08)\nAurtengo martxoaren 8ko, Emakumeen Nazioarteko Eguneko, kanpainak gizarteari neskek, eta emakumeek oro har, euren gorputzen eta itxura fisikoaren gainean jasan behar duten gehiegizko presioaz ari da, gorputzen nahitaezko “perfekzioaz”, ezarritako edertasun-kanon zorrotzaz, hipersexualizazioaz eta gorputzen kontzeptualizazio gero eta merkantilistagoaz.\nHarrobia Ikastola, EMAKI foroan parte hartu du (2022/02/28)\nEMAKI, Bizkaiko Foru Aldundiak bultzatutako foroa da, emakumezkoen eta gizonezkoen arteko berdintasuna bultzatzen duten kirol-politikak sustatzeko. 2022ko otsailaren 28an EMAKUMEZKOEN PARTE-HARTZEA KIROL PRESTAKUNTZA ARAUTUAN izeneko saioan ikastolaren datuak eta iritzia komunikatu ditu Harrobiak. Hona hemen datuak.\nBerdintasun faltari buruzko materialak eguneraketa. (2022/01/28)\nEmakundek gure gizarteko hamabi sektore ezberdinetan ematen den berdintasun ezari buruzko materialak eguneratu ditu. Besteak beste, kirolak, ekintzailetza eta enpresa ertainak eta txikiak, garraioa eta mugikortasuna, informazioaren gizartea, enplegua eta osasuna. Material sektorialak Emakunderen webgunean kontsulta daitezke. Informazioa eta materialak sektoreka Irekian.\nEta zuk… ikusten duzu? (2022/11/25)\nDale Candela erakunderako ikasleen animazioa (01/12/2021)\nHarrobia ikastola, Bime Pro streaming tailerraren antolatzaile (2021/10/29)\nStreaming-a gaur egungo merkatuan dagoen arrakasta profesionala lortzeko lehian, pertsonok zein enpresek gure burua nabarmentzeko erabili dezakegun tresna eraginkorra dugu. Harrobia ikastolako Marketing eta 3Dko ikasleek teknologia berriak dakartzaten nabarmentze profesional horren abantai hori bereganatzea dugu helburu. Horretarako, bilboko Euskalduna jauregian, Last Tour, Game Erauntsia eta Azkue Fundazioarekin batera Streaming-a egiten irakasten duen tailerra antolatu dugu.\nUrriaren 29-n izan den Bime Pro teknologia berriak sustatzen dituen ekitaldearen kontextuaren barne.\nBIME PRO bezalako nazioarteko ekitaldi batera euskera eraman nahi izan dugu, tailerra euskeraz burutu dugu eta. Euskera, gazteak, balioak eta hauen presentzia Interneten garrantzia emanez. Saioa borobiltzeko, Yogurinha Borova Harrobiako ikasle ohia dena, inspirazio eredu izan dugu, bere sexualitatea, moda eta musika elkartzen dituen proiektu transmediaren berri eman digularik.\nDEMAk sentsibilizazio-hitzaldiak eman ditu Harrobian (2021/10/18)\nUrtero legez, bigarren mailako ikasleekin izan dira DEMAko lagunak aurten ere ekintzailetasunari buruzko mezua zabalduz. Marketin, Informatika, Kirol Egokitzapenean eta 3Dn izan dira Ane eta Luzia DEMAren partetik Enpresari lehiaketaren berri emateko. Bestelade, DEMAko hizlariekin batera Imanol eta Mikel ere izan dira gure artean, nork bere esperientzia ezagutarazteko ekintzaile bezala. Mila esker guztioi!\nZamudioko parke teknologikoan izan dira 3D animazioak eta bideojokoetako bi ikasle (2021/10/21)\nHarrobiako ikasleak diren Angela eta Isabel Zamudioko parke teknologikoan dagoen BIC Bizkaian izan dira igaro den urriaren 21ean. Bisitaldian Fabrikazio gehigarriari eta 3D inprimaketari buruzko informazioa jasotzeko parada izan zuten.\nGenero berdintasunaren inguruan lau ordutako formazioa jaso dute bigarren mailako ikasleek (2021/10/07)\nAndrea Gonzalez Harrobiako ikaslea EuskoSkills 2021 lehiaketaren txapenduna (2021/10/22)\nMikel Roman eta Andrea Gonzalez, Harrobiako 3D’ko ikasleek #EuskoSkills lehiaketan parte hartu dute.\nUrriaren 20a, egokitutako gaian oinarritutako pertsonaiak diseinatzen eta modelatzen eman zuten eta urriaren 21a pertsonaien teturizazioaren eta animazioaren txanda izan zen.\nTxapelketa osoan zehar oso motibatutak egon ziren eta urriaren 21ean, arratsaldez, saria heldu zen; Andrearen burura txapela helduz. Bigarren postua Tartangako Iraiarentzat izan zen eta hirugarren postua Harrobiako Mikelentzat.\nZORIONAK BIOI eta parte hartu zuten guztioi!\nMartxan dira dagoeneko Ikasenpresako taldeak (2021/09/14)\nETHAZI metodologiaren inplementazioari jarraituz, bigarren mailako ikasleek Ikasenpresa proiektuari heltzeko taldeak sortu dituzte.\nAurtengo proiektuek garatzen hasteko irrikaz gaude!\nMartxoaren 8ko kanpainak zaintzak ikusarazteko, baloratzeko eta gizarte osoaren artean banatzeko deia egiten du. (2020/03/08)\nEntzunez gero, ikusiko duzu. (2020/11/25)\nBideojokoen sektorean genero-arrakala. (2020/12/22)\nEmakumeak dagoeneko Espainian bideojokoetara jolasten duten guztien % 42 badira ere, sorkuntzari eta garapenari eskainitako lanpostuen % 18,5 baino ez dute hartzen, eta horrek eragiten du rol, pertsonaia eta narrazio sexistak erreproduzitzen jarraitzea. dagoeneko gure herrialdeko aisialdiaren eta entretenimenduaren sektore nagusia.\nREAS Euskadik eta Alboan GKE-k “Genero-berdintasuna: ekonomia solidarioko erankundeentzako pistak” atera dute. (2020/12/22)\nArgitalpen honen izenburuak adierazten duen bezala, pista batzuk eman nahi ditugu, ekonomia lantzeko modu jasangarrien aldeko apustua egiten duten enpresa eta erakundeek aurrera egin dezaten genero-ekitatearen aldeko antolakuntza- eraldaketako prozesuetan.\nKoop SF34k emakumeei buruzko erakustaldia egin du San Frantzisko auzoan (2020/12/09)\nEmakumeak, ekintzaileak izatea eta afrikar jatorrikoak izan dira Koop SF-k izan duen erakustaldiaren ardatz komunak. Erakusketarako itsas-garraiorako kontainerrak erabili dituzte. Informazioa ikusgai egon da urriaren 26tik 28ra bitartean Kantalojas zubian.\nETBko Ur handitan saiokoak Yogurinha Borovarekin egin dute grabaketa Harrobiako instalazioetan (2020/12/02)\nLaster Ur handitan saioan Yogurinha Borova gorpuzten duen Eduardo Gaviña b isitan etorri zen pasa den astean programako ekipoarekin batera, programa grabatzera hain zuzen. Lastear saioa ikusi ahal izango dugu ETB1en.\nLH Duala programan hasi dira 3Dko mutil bat eta Marketineko neska bat (2020/10/13)\nUrtxintxa Eskolako Ane eta Jon, talde bakoitzaren neska eta mutilekin honako kontzeptuen inguruan eztabaidatu zuten: sexu genero sistema, rolak, estereotipoak eta indarkeria. Gaur eguneko pandemia dela eta, dinamikak estatikoak izan dira eta honelako baliabide digitalak erabili dituzte.\nYogurinha Borovari elkarrizketa egin dio ETBk Harrobia ikastolako instalazioetan (2020/09/19)\nEduardo Gaviñaren bisita izan dugu Harrobia ikastolan irailaren 17an berriro ere. Oraingo honetan EITB kulturarako erreportai bat grabatzeko asmotan etorri dira ikastolara. Erreportaian bere ibilbideari buruzko galderak erantzuteaz gain, bere zaletasun eta idoloei buruz ere aritu dira solasean.\nRepercusión del juego BerdinGO. (2020/09/10)\nHainbat egunkari eta hedabideek BerdinGO jokoaren inguruan artikuluak eta berriak egin dituzte. Besteak beste, Deia, El Correo, Gara, Naiz, Europa Prest.\nBerdintasun-planak eta ordainsari-berdintasuna: (2020-10-15)\nAtzo urriaren 14an, Estatu mailan, berdintasun-planak eta haien erregistroa arautzen duen 901/2020 Errege Dekretua (BOE 272) eta enpresek emakumeen eta gizonen ordainsari-berdintasunean aurrera egiteko beharreko neurriak ezartzen dituen 902/2020 Errege Dekretua (BOE 272) onartu dira.\nEduardo Gaviñak Urrast bat sarietako ekintzaile sozialaren saria irabazi du (2020/06/23)\nHarrobia ikastolako plan singularreko ikaslea izan den Eduardo Gaviñak, enpresaren sortze prozesua bukatu ondoren Urrats Bat egitasmoaren baitan egiten den negozio-ideien lehiaketa irabazi du, ekintzaile sozialaren atalean. Eduardo Gaviñak Yogurinha Borova Produkzioak proiektuarekin aurkeztu zen lehiaketara, euskara sustatu eta LGTB errealitatea eskoletara hurbiltzeko asmoa duen proiektua, alegia. Hemen duzue BIDEOA.\nParekidetasuneko saio batetan parte hartu dugu Harrobiako irakasleok (2020/06/22)\nEkainean, Urtxintxa Eskolaren eskutik ‘Parekidetasunean hazi eta hezi’ ordu bateko saioan parte hartu zuten Harrobiako irakasleek.\nJosebak egindako aurkezpena ikusi ondoren hainbat zalantza sortu zitzaizkigun eta Alaznek argitu zizkigun guretzat berriak ziren kontzeptuak: cis-hetero araua, intersekzionalitatea, etab.\nAtzo, ikasi genuen zein garrantzitsua den arlo honetan dauden errealitate ezberdinak ikustaraztea.\n“BerdinGO!”, genero berdintasunari buruzko jokoa. (2020/05/26)\nDeia egunkariak Harrobia ikasleek genero berdintasunaz sortutako jokoaren inguruan artikulu bat publikatu du.\nEskutik enpresak DEMAren Enpresari lehiaketako epaimahaiaren aurrean aurkeztu du proiektua (2020/05/25)\nBizkaiko Diputazioaren mendekoa den DEMA erakundeak antolatzen duen Enpresai ideia-lehiaketarako egitasmoan parte hartu du Eskutik enpresak, Kirola eta Egokitzapen Fisikoko 2. Mailako ikasle talde batek, Maiderrek, Iraiak, Iraidek, Clarak eta Nataliak osatzen dutena. Maiatzaren 25ean, eta teknologia lagun, Eskutik gimnasioaren aurkezpena egin dute. Etapa guztiak beteta, epaimahaiaren erabakiaren zain gelditu dira Harrobiako ikasleok. Zorte ona izan eta zorionak egindako lanagatik!\n“Inspira STEAM at home” (2020/05/21)\nLa Agencia Vasca de la Innovación, Innobasque colabora con la Universidad de Deusto en el ciclo “Inspira STEAM at home”, una serie quincenal de entrevistas online en directo a científicas y tecnólogas que comienza este miércoles, 20 de mayo, con la experta en inteligencia artificial Nerea Luis Mingueza. La iniciativa aporta visibilidad a mujeres profesionales de la ciencia y la tecnología, con el fin de que puedan ser un modelo que niños y niñas puedan tener en cuenta a la hora de elegir sus estudios o decidir su futuro profesional. Informazio gehiago.\nMinutu bat Berdintasunerako (2020/05/14)\nMinutu bat Berdintasunerako, gizon eta emakumeen arteko berdintasuneko politiketako sareak.\nIrakurtzen jarraitzeko, Egizu klik irudian.\nMartxoak 8, emakumearen nazioarteko eguna (2020/03/08)\nHarrobian bat egin dugu Martxoak 8ko leloarekin: KATERIK GABE, KATEAN: berdintasunaren katea eta emakumeen ahalduntzea indartzen jarraitzeko.\nEuskaraz hizkera sexista ekiditeko aholkuak (2020/02/10)\nEgunero konturatu barik hizkera sexista erabiltzen dugu; batzutan ez dugulako pentsatzen hitz egin baino lehenago eta beste batzutan ez dugulako hitzik aurkitzen.\nBeraz, hemen dituzue euskaraz hizkera sexista ekiditeko aholkuak.\nAutodefentsa feminista eta maskulinitatea landu dute Marketina, Kirola eta Informatikako ikasleak (2020/01/13)\nMarketina, Kirola eta Informatika zikloetako bigarren mailako ikasleek ‘Autodefentsa feminista eta maskulinitatea’ landu zuten 2 ordutako saioan. Urtxintxa Eskolako Ane etaJon, talde bakoitzaren neska eta mutilekin honako kontzeptuen inguruan eztabaidatu zuten: harreman afektiboak, autodefentsa, genero sistemak, indarkeria sexista eta gizon ereduak. Guztira, Genero Berdintasunaren balioan 6 ordutako formazioa jaso du Harrobiako bigarren mailako ikasle bakoitza aurten.\nEmakumeenganako indarkeriaren aurkako eguna (2019/11/25)\nHarrobia Ikastolan Emakumeenganako indarkeriaren aurkako nazioarteko eguna ospatu dugu. Egun garrantzitsua da, baina baita urteak dituen beste 364 egunak ere.\nElkarbizitza lantaldearen lehenengo bilera (2019/11/20)\nIkasleen eta Ikastolaren arteko harremanen jarioa hobetzeko asmoz, Harrobiak martxan jarri du aurten ere Elkarbizitza lantaldea. Lantaldean ikasketa buruak, orientatzaileak eta A21 eta Normalkuntzako ordezkariek ordezkatzen dute ikastola; ikasleen partetik, berriz, gela guztietako ordezkariek hartzen dute parte. Ebaluazioa, Agenda 21eko gaia, Beldur barik lehiaketa, ekintzailetza, Gabonetako azoka edo ikasleekiko komunikazio-tresnak izan dira jorratutako gaiak, besteak beste.\nHarrobiako bi proiektu aurkeztu dira DEMAren Enpresari sarietarako (2019/11/11)\nHarrobiako Kirol eta Egokitzapen Fisikoko bi taldek aurkeztu dituzte beraien enpresa proiektuak DEMAk antolatu ohi duen Enpresari ideia lehiaketarako. Lehenengo fase honetan aurkeztutako ideia guztien arteko hautapen bat egingo da, ondoren tutoreak esleitu eta proiektuaren garapenari ekiteko. Amaieran, 10 proiektu izango dira saria jasoko dutenak. Animo, gazteok!\nHarrobia Ikastolako zuzendariak Emakunderen eskutik genero berdintasunaren plaka jasotzen.\nBigarren mailako Kirola, Informatika eta 3D ikasleek zikloen arteko erronka batean parte hartu dute eta Beldur Barik lehiaketan bideo bat aurkeztuko dute.\nHelburu hau lortzeko, irailetik hona, Urtxintxa Eskolak eta Bilbao Ekintzak emandako 7 ordutako sentsibilizazio saioetan genero berdintasuna eta zeharkako gaitasunak (talde lana, proaktibitatea, komunikazioa, esfortzua) landu dituzte.Hezkuntza Sailak, Tknikaren bitartez, teknikoak ez diren gaitasunak eta BALOREAK gure curriculumean indartzera animatzen gaituzte eta horretan lanean ari gara! Erreprodukzio zerrenda IKUSI.\nBare the label modaren ohianean murgiltzeko asmoz jaio den Harrobiako enpresa berria izan da (2019/10/18)\nPlan singularreko ikaslea den Leticia Ibarrondo diseinatzaileak bere marka propia jarri du martxan. Marka Bare the label izena dauka eta Urrats Bat egitasmoaren barruan sortutako proiektua da, Bilbao Ekintza Garapen Agentziarekin batera. Laster bere diseinuak nonahi ikusiko ahal ditugu!\nZikloetan berdintasuna lortzeko bidean (2019/10/15)\nHarrobia Ikastolako zikloetan nesken matrikulazioa pixkanaka gora doa, normalean “mutilen” zikloak direnetan.\nAurten, Informatikan %12a, Kirolean %20a, 3D %12a eta Marketinean %33a neskak dira. Kopurua gora doa eta horretan ari gara lanean zikloen artean berdintasuna lortzeko eta ez egoteko “mutilen” edo “nesken” zikloak.\nEkintzailetzari buruzko sentsibilizazio saioak eman dira Harrobian (2019/10/04)\nBizkaiko Diputazioaren mendekoa den DEMA erakundea Harrobian izan da urriaren hasierako bi asteetan ekintzailetzari buruzko sentsibilizazio-saioak ematen. Sentzibilizazio horiek Enpresari lehiaketaren aurkezpen-kanpainaren baitan egin dira, eta ikastolako Marketin, Kirola, Informatika eta 3D eta bideo-jokoetako ikasleek hartu dute parte. Saiootan lehiaketaren aukezpena egiteaz gain, ekintzailetzari buruzko oinarrizko kontzeptuak landu dira eta Lucia Bonilla ekintzaileak bere esperientziaren berri eman die ikasleei. Gogora ekarri behar da iazko edizioan Harrobiko Neftali Serranok 9. saria jaso zuela Enpresari lehiaketan. Animo eta ekin!\nLH Dualean geroz eta neska gehiago (2019/09/10)\nHarrobiako sei ikasle, hiru neska eta hiru mutil, 2019-2020 ikasturteko LH Duala programan hasi dira. Beraz, %50 neskak direla ikusten dugu, pixkanaka LH Dualean nesken kopurua igotzen doa. Harrobiatik eskerrak ematen dizkiegu enpresa hauetako arduradunei gure ikasleei emandako aukeragatik; esperientzia oso aberasgarria dudarik gabe.\nHARROBIAK Emakumeen eta Gizonen Berdintasunerako Lankidetza Erakundearen izaera\naitortzen duen ziurtagiria lortu du 2019ko maiatzaren 13an. Ziurtagiri hau Eusko Jaurlaritzak ematen du.\nGure Estrategia Planean genero-ikuspegia sartu dugu eta ikasturte guztietan pertsonen arteko berdintasuna sustatzen diren jarduerak garatzen ditugu. Hauetako batzuk, proiektu honetan islatzen ditugu, baita ikastolako berrietan eta sare sozialetan ere.


KAMIO,Ariane " Tere Irastortzarekin solasean"\nTere Irastortza (GARA)\nDena da baldintza segun eta nola begiratzen zaion. Baita heriotza bera ere. Tere Irastortzak (Zaldibia, 1961) arreta jarri du betidanik interesgarri iruditu zaion bidaia, desagertze, joate horretan. «Mundua betetzen zenuten» (Pamiela) lanean poesiaz jantzi ditu hil ondorenak sortzen dituen minaren estazioak, lehen kolpetik sosegura arte doan tarte horretan. Fribolitatetik urrunduta beti ere.\n«Ziur asko, liburu hau ez zen idatziko nire inguruko jendea hil ez balitz»\nARIANE KAMIO /BEASAIN GARA\nBeasaingo Andramendi ikastolan da Tere Irastortza; hura du lantoki, eta irakaskuntza lanbide. Ajmatova, Tsietaieva, Malo, Woolf, Valery, Mallarme, Tolstoi, Pasternak... Haien arrastorik ez bere bulegoan. Hopperen koadrorik ere ez da ageri. Igartza jauregiko oroigarri bat eta ikasleekin egindako argazki bat, ordenatu berri duen mahaiaren inguruan. Ohiko paisaia dirudi, heriotzak uzten duena bezalakoxea, gertutik begiratuta zerua eta itsasoa nahasten hasten diren arte. Miopiagatik besterik ez bada ere.\nLau-bost urte artean idazten duzu liburu bat. Zergatik orain heriotzaz?\n«Nire helburua ez zen jendea irakurtzean negar eta negar aritzea, edo itota, baizik eta ‘horrela gaude, onar dezagun’ pentsaraztea»\nGai hau beste poema liburu batzuetan ere tratatu dut. Heriotza eta bizitzaz, nolabait esateko, traszendentziaz, “Izendaezinaz” liburuan ere idatzi nuen. Baina, ziur asko, liburu hau ez zen idatziko nire gertuko jendea hil ez balitz. Beste poesia liburuak bezala, liburu hau ere errealitatetik sortua da. Ez da okurrentzia bat.\nBeldurra zenion argitaratzeari?\nBai. Beldurra bi arrazoigatik. Bat, esango nuke, heriotza nahiz eta oso agerian egon gure gizartean, gai tabu bat da. Hau da, heriotzarik bortitzenak erakusten dira gauza naturalenak balira bezala, heriotza biolentoenak telebistan, filmetan… ikusten dira. Eta bestalde, heriotzarik arruntenak, etxekoenak, etxetik kanpora gertatzen dira gaur egun. Gaur egun hiltzen gara gure ingurutik kanpo eta gainera nolabait gure erreferentzia izan diren gauza asko desagertu egiten dira; bakoitza geratzen da bere sentimenduarekin. Bigarrenik, hemen gertatu diren heriotzak ez dira bortizkeriaren ondorioz gertatu. Badago sentimendu bat pentsatzen duena poesia dela beti gauza melankoliko bat eta zentzu horretan beldurra ematen zidan, tabu horiek nola gainditu.\nTerapia bilatu duzu heriotzaz idazterakoan?\nEz. Uste dut besteen heriotza ez dela gaixotasun bat. Uste dut bizitzako gauza natural bat dela. Eta uste dut sufritu dudala ez gaixorik nagoelako, baizik eta maite ditudalako. Nolabait esateko idazteak lagundu dit lehen neukan osagarritasun horretara iristen, baina behin ere ez naiz kontsideratu pertsona gaixoa inor hil zaidalako.\nDolua gainditzeko lagungarri da orduan?\n«Gu zer ginen jaio aurretik? Ez dakigu, baina dena izateko aukera geneukan. Eta hil eta gero? Dena izateko aukera daukagu. Aukera zabala»\nBai. Nik ez dut doluari buruz bakarrik idatzi, baita maitasunaz ere. Liburu honetan ere bai. Bizi izan dudanarekin idatzi dut beti eta hau da nire bizitzaren beste arlo oso inportante bat.\nHeriotzaz hitz egiten duzu baina gertuko modu batean, fribolitatetik urrun. Heriotzak ekartzen duen mina ez duzu areagotu.\nSaiatu naiz minari konparazio mundu berri bat ekarri ordez, fisikoki eta espazioan sortzen den gabezia horri buelta bat ematen. Badago poema bat esaten duena zirkunstantziak lurrintzen direla. Noiz jabetzen zara bakarrago zaudela? Bada, lehen beste pertsona batek okupatzen zuen espazioan oroitzapena geratzen denean. Ez dago pertsona hori fisikoki, baina zure oroitzapena ere espazio bat da eta idaztea da hirugarren espazio hori bilatzea gauza konkretuetan. Eguneroko bizimoduaren arruntasuna ekarri nahi izan dut, han bizi direlako ez daudenak ere, eta hantxe berriz izan gaitezkeelako elkarrizketa baten barruan.\nOgia erosterakoan, esaterako.\nAdibidez. Une horietan sortzen dira galderak. Batzuetan badirudi idazleek bakarrik dituztela erreflexioak, baina eguneroko bizimoduan daude. Ogia erostera zoazenean, txanponari begiratzen diozunean, pasta prestatu behar duzunean birentzako izan beharrean batentzako…\nPoema batzuk hikaz idatzita daude, beste batzuk zukaz.\nAsko erabili dut beti hitanoa. Hitanoaren erabilera hurbiltasun bat da. Hitanoa da gertutasun hizkuntza bat. Euskaldunek ere bere buruari hika hitz egiten diote eta nik uste maite izan duzun pertsona horrekin elkarrizketa jarraitzen duzula edukitzen, eta idaztea da horren froga bat.\n«Saiatu naiz minari konparazio mundu berri bat ekarri ordez, fisikoki eta espazioan sortzen den gabezia horri buelta bat ematen»\nEgia esan, Bat-arena eta Bi-arena beti daramatzat buruan, oso zenbaki garrantzitsuak direla uste dut. Momentu batean, apur bat zuk sosegatzeko, zure baitatik atera behar duzu, urrun daukazun toki batera; zenbakiei begiratzea izan zen desberdintasuna, koadro bati begiratzea bezala. Hemen aipatzen dira hainbat koadro, Hopper, euskal pintoreak. Zenbaki horiekin egin dudana da nirekin irakurtzen ari denari atsedenaldi bat eman. Nire helburua ez zen jendea irakurtzean negar eta negar aritzea, edo itota, baizik eta ‘horrela gaude, onar dezagun’ pentsaraztea.\nHasieratik amaierara bada alderik. Lehenengo poemak gogorragoak dira, eta bukaerakoak, lasaiagoak.\nAgian, lehenengo poemak larriagoak dira. Larritasun momentu handian idatziak daude, aurreneko kolpean, nolabait esateko. Beste liburuetan asko pentsatu izan dut non jarri poema bakoitza, baina hemen erabaki nuen hasieran jartzea hasierako poemak eta bukaeran bukaerakoak. Nolabait badago ordena natural bat.\nFinean, irudikatzen du prozesu bat, non heriotza bat dagoen eta bukaera bat, non pertsona batek, bizirik eta osasuntsu egon arren, bera ere hil egingo dela onartzen duen. Jada ez da badakizula hil egingo zarela, irudika dezakezu zu ere hil egingo zarela eta zer izango den besteengan.\nAriketa horretara ez gaude oso ohituta.\nArs moriendi esaten dena. Ondo hiltzeko bideen gaineko liburuak XVII. eta XVIII. mendeetan oso garrantzitsuak izan ziren. Jendeari laguntzen zioten bere burua prestatzen hiltzeko. Gaur egun horren ordez dagoena da, zerbait pasatzen bazaizu tori pastilla, ez dago inor besarkatuko gaituenik. Biziraupena edo bizirik jarraitzea medikalizatu egin da. Eta horrekin ez dut esan nahi gaizki dagoenik pastillak hartzea, baina bai iruditzen zaidala gure buruarekin eta gure kontzientziarekin ere irits gaitezkeela sosegu batera.\nMedikalizatu eta externalizatu.\nBaita. Beharbada erlijioaren galerak ere ekarri du heriotzaz nola hitz egin ez jakitea. Lehengo errituak aintzat hartzekoak zirela. Gaur egun horiek ez dira erabiltzen oso kutsu erlijiosoa dutelako batzuentzat, baina badirudi ez dagoela beste ezer. Nik uste badagoela beste zerbait; guk jarraitzen dugu, eta jarraitzen du bizitzak.\nErreferentzia erlijioso batzuk erabiltzen dituzu. Aldarea, arima, fedea…\nFedea bai, baina fedegabea. Aldarearena bai. Zer da aldare bat? Aldare bat da erlijioetan zerbait santifikatzen den tokia. Pertsona baten ausentzia sentitzen duzunean behar duzu, ez dizut esango santifikatu, baina bai eman dizunik eta onena estimatu. Hori da beste gauza bat gure gizartean falta dena, estimazioa. Bakarren bat hiltzen zaizunean sentimendu asko daude eta horietako bat bada ere ‘maite nituen eta bentaja ederra egin didate bizitzan. Jende ona izan da eta lagundu egin dit’. Falta sumatzen da, baina agian ez zara kontziente izan estimatzeko zenbat jaso duzun. Kasu horretan aldarea da toki bat non –aldarea, edo mendia edo dena delakoa izan daiteke– esaten duzun ‘hemen estimatu egin behar dut hau’. Eskerrak eman.\nErlijioaren eragina gero eta txikiagoa da. Horrek ere heriotza beste modu batean bizitzea ekar lezake?\nUste dut zentzu erlijioso bat ona dela. Horrek ez du esan nahi zentzu katoliko bat, edo protestante bat edo ebanjelista bat izan behar duenik. Euskaraz bada hitz bat oso inportantea dena. DE-NA. Ni bizirik nago, baina ametsetan nagoenean ere bizirik nago, baina oraingo bizitza kontsideratzen da erreala eta ametsetakoa ez, baina bietan nago bizirik. Badago mundu bat, beste batzuk inkontzientea deituko diote, ez duguna gure arrazoiarekin kontrolatzen, baina berak eragina badaukana gugan.\nEuskaldunek esaten zutenarekin geratuko nintzateke, «ez gara gure baitakoak». Hori Barandiaranek jaso zuen. Bada zerbait gure aurretik eta gure ondorenean. Ez dakigu gero zer izango den, baina ba al dakigu lehen zer izan den? Denaz eta ezaz eta ez izateaz eta izateko aukerari buruz ere uste dut asko idatzi dudala. Pertsonak behar du eusmen bat aurrera egiteko, helduleku ez medikalizatu bat. Ez izatea da dena izateko aukera. Gu zer ginen jaio aurretik? Ez dakigu, baina dena izateko aukera geneukan. Eta hil eta gero? Dena izateko aukera daukagu. Aukera zabala.\nAsko errepikatzen duzun erreferentzietako bat da itsasoa.\nEz zara lehenengoa esaten didana. Ni lehorrekoa naiz eta itsasoaz uste baino gehiago idatzi dut nire poemetan, baina ez oso modu kontzientean. Gehiago izan naiz menditarra. Baina liburu honekin batera aritu nintzen itzultzen “Itsaso kontra bat”, Karmele Igartuarena; hura hil zen eta bere hitzaurrea ere nik egin nuen. Eta bestetik ere bada beste poeta bat asko gustatzen zaidana, Sofia Malo, edo Paul Valeryren poemak ere asko irakurri ditut, “Le cimetiere marin”.\nEgia esan, itsasoari begira beste modu batera jarri naiz, beharbada miopea naizelako ere bai. Urrutira begiratzen dudanean ez dakit non hasten den itsasoa eta non hasten den zerua. Arreta ematen didan gauza bat da. Konturatu nintzen une batean itsasotzat neukana zerua zela, miopea naiz urrutira… Zer da dakiguna edo zer da ez dakiguna? Zer da itsasoa eta zer zerua? Niretzat kasik berdinak dira. Argitasun puntu bat da bereizten dituena. Lehen ere erabili izan dut itsasoa gai bezala, eta ez nuen uste baina poema liburu honetan itsasoa agertuko da modu erreflexiboago batean. Zer da zerua eta zer itsasoa? Zer da bizitza eta zer heriotza? Non dago muga hori? Izatearen eta ez izatearen arteko hori? Absolutua da, muga handi bat da. Eten handi bat. Baina aldi berean badago bizi den sentipen bat, dena bat garenarena.\nHezurrak, Ekaingo koba. Heriotzari betierekotasun bat eman nahi izan diozu?\nHeriotzari ez, bizitzari. Ekaingo kobetara joan nintzenean zerbait berezia sentitu nuen. Hango espazioak irudika nitzakeen ni han bizi izango banintz bezala. Iruditu zitzaidan inportanteena ez dela nire presentzia, baizik eta besteek utzi duten arrastoa. Ez da ni nola sentitzen naizen, baizik eta pareta haietan bezala, nola tripa jakinetan dauden pottokak, nola ez dauden edozein tokitan. Liburu honetan ere, zer dago? Besteen heriotza jasan duen pertsona bat dago? Bai, baina baita pertsona haiek utzi dutena ere.\nErleak… Aurreko izenburua zen “Mundua betetzen zenuten eta erleek bazekiten”. Baina oso izenburu luzea zen eta aurretik “Eta erleek bazekiten” zen lehenengo izenburua. Hori ere da pixka bat behorrekin edo txoriekin bezala, erlijio bat edo beste utzita ere, gizakiak adierazi behar du zerbaitek huts egin duela, zerbait ez dagoela bere egoeran.\nGertuko heriotza bat behar da heriotza edo bizitza bera beste begi batzuekin ikusteko?\nAspaldi idatzi nuen poema batean esaten nuen besteak hil egiten direla, baina maite duzun jendea banaka hiltzen dela. Heriotzari buruzko sentipena unibertsala izan daiteke, baina horrek ez du esan nahi denek hala bizi behar dutenik. Ni seguru nago nire egoera pertsonalik gabe hau ez zela aterako, besteak ere ez, baina hau ere ez. Heriotzari buruz idazteari buruz ez nuke hainbeste pentsatuko.\nHeriotza zer da? Muga bat? Helmuga bat? Galbahe bat?\nEz dakit definitzen zer den heriotza. Bizi garenontzat, hirugarren egoera bat.


2025ean 500 milioira iritsi nahi du CIEk mozkinetan – Ekonomiaren KZ\nAutomobilgintzako osagaiak ekoizten dituen Cie Automotive euskal konpainiak automobil elektrikoaren aldaketez eta automobilen fabrikatzaileen arteko kontzentrazioez baliatzea espero du, eta 2025ean 500 milioi euroko irabazi garbia lortzea – 2020an 185 milioi euro izan ziren –, 1.000 milioi euroko emaitza gordina edo Ebitda lortu ondoren, errentagarritasuna nabarmen handituta salmenten gaineko Ebitdaren % 10era iritsi arte, María Herrera kontseilari delegatuak adierazi zuenez. Enpresak, hazteko eta errentagarritasuna handitzeko, 1.000 milioi euro inguru inbertituko ditu datozen bost urteetan, batez ere hazkunde handiena duten eskualdeetan, hala nola Indian edo Mexikon.\nEuskal konpainiak duen likidezia handiari esker, CIE Automotivek 1.500 milioi euro ditu datozen ekitaldietan eragiketa korporatiboak egiteko, errentagarritasunarekin hazteko aukerak baleude.\nCie Automotivek automobilaren merkatua garaitzen jarraitzea espero du, eta, Herreraren arabera, merkatu hori 2020an fabrikatutako 75 milioi autoetatik 2025ean 96 milioi ibilgailuetara igaroko da, hau da, % 25eko hazkunde metatua.\nEgoera horretan, hornitzaileak munduko automobilgintzan kontzentratzea espero da, eta CIE Automotivek prozesuaren irabazleetako bat izatea espero du, bere dibertsifikazio teknologikoagatik, produktu eta merkatu geografikoengatik eta bere apustu berritzaileagatik.\nKontseilari delegatuaren arabera, CIE Automotivek gogorarazi du hazten ari diren sektore eta merkatuen aldeko apustuetan aurrea hartzeak (adibidez, eguzki-sabaien ekoizpena edo Indian egotea) babes sendoa ematen diela datozen ekitaldietarako hazkunde-aurreikuspen positiboei.\nHurrengo urteetan ibilgailuetan errekuntza-motorizazioak murrizteak CIE Automotiven izan ditzakeen ondorioei dagokienez, Herrerak gogorarazi zuen euskal konpainiaren negozioaren % 82k ez duela loturarik power train-arekin.\n← Ikusik 200 profesional prestatuko ditu MEIrekin batera\nNafarroako bost startup AEDIPEk tutorizatuko ditu →


100 aparkaleku berri Lapurdin - Noticia detalle - Zarautz\n100 aparkaleku berri Lapurdin\n100 APARKALEKU BERRI LAPURDI KALEAN\nEkitaldia edo albistearen eguna honako hau da : 2020/05/26\nZarauzko Udalak TESEC Señalizaciones S.L. empresa kontratatu du aste honetan zehar Lapurdi kalea norabide bakarreko kale bihurtuko duten pintaketa lanak burutzeko. Guztira, Udalak 14.674 euro + BEZ inbertituko ditu proiektu honetan.\nHala, ekainetik aurrera, Lapurdi kaleak norabide bakarra izango du kalearen hasieratik, tren geltoki aurrean, eta kalearen amaiera arte, Kortazarreko eremuan. Ondorioz, Hegoalde kalearen norabidea ere aldatuko da.\nAldaketa hauekin, autoen zirkulazioa hobetzeaz gain, Zarauzko Udalak 100 aparkaleku berri sortuko ditu: hauetako 40 1 guneko Egoiliarrentzat izango dira eta, beste 60ak, TAO sistemak araututako gune urdina izango dira.\nMugikortasun zinegotziak, Iker Basurkok (EAJ-PNV) baieztatu duenez, “aparkaleku hauek zarauztarrek sarritan eskatutakoak dira, bereziki, 1 guneko bizilagunek. Guretzat aparkalekuaren gaia lehentasun bat da. Gai garrantzitsu honi erantzunak ematen jarraitzen dugu, pausoz- pauso, proiektu berriak gauzatuz”.\nLanak ostiralean hasiko dira, maiatzaren 29an, eta astebeteko epean burutzea aurreikusten da. Udalak dagoeneko bizilagunei eman die lanen berri eta euren kolaborazioa eskatu du datozen egunean, eta lanek iraun bitartean, autoak Lapurdi kaletik kentzeko.


#VictoriaEugenia, sare soziala | historia | 1994\n'Teatro Victoria Eugenia' bada disko baten izena ere; azalean, aretoa jendez beteta ageri da. 1994an zuzenean grabatutako CD bikoitz bat da; donostiar talde batek grabatu zuen, Victoria Eugenian emandako kontzertuetan haziz joan zen talde batek. Duncan Dhuk hamargarren urteurrena ospatu zuen, heldutasunez, emozioz eta agur-usainean.\nDuncan Dhuren kantek durundi egiten dute espazio hartan, zeina ohiko agertoki bihurtu baita 80ko azken urteetatik bakarlarientzat eta pop eta rock-taldeentzat (zenbait ikusentzuleri, hala ere, kosta zitzaien zutitu gabe irautea, edan eta erre gabe). Leonard Cohen, John Cale, Ketama, Kiko Veneno, Loquillo, Joaquín Sabina eta Serrat aritu dira hemen; baita Carlos Cano eta Amancio Prada "errepikatzaileak" ere.\nVictoria Eugeniak balio zuen gazte berriak aurkitzeko ere; esate baterako, Javi P3z, Musika Berriak jaialdian. Edo Zinemaldiak ezagutarazitako zinegile berriak. Errealizatzaile Berriei bereziki eskainitako sariaz gainera, Zinemaldia 24 urteko arabar bati Urrezko Maskorra ematen ausartu zen: Juanma Bajo Ulloari, 'Alas de mariposa' filmagatik.\n1993an, Euskal Herriko artisten harrobi horren fruitu harrigarri batzuk agertu ziren. Ainhoa Arteta sopranoak arrakasta itzela izan zuen 'La Traviata' kantatuta Musika Hamabostaldian. Eta Maiatza Dantzan-en, Victor Ullateren konpainian, harri eta zur utzi zituen denak 18 urteko dantzari batek; Lucía Lacarra zeritzan...\nAktore gazte hark, giza puska bat, denok harritu gintuen Zilarrezko Maskorra jasotzean negarrari eman zionean; bi filmetan egin zuen lan: Gonzalo Suarezen 'El detective y la muerte' eta Uriberen 'Días contados'en. Javier Bardem hunkitu egin zen behinola aitona Rafaelek eta ama Pilarrek zapaldutako agertoki hartan. Beste aktore gazte bat ere, hara bitxikeria, izan zen 1994ko edizio hartan Victoria Eugenian; gerora maitasunak (eta Oscarrak) elkartuko zituen biak. Penélope Cruz 'Todo es mentira' aurkeztera etorri zen.\nEuskal Antzerki Nazional bat sortzeko saio baten lekuko izan zen Victoria Eugenia. Gipuzkoako Aldundiak, Zentro haren ernamuin gisa, Arteszena bultzatu zuen; Maribel Belastegui (Orain) eta Fernando Bernués (Tanttakakoa, geroago 'El florido pensil' arrakastatsuaren zuzendaria) izan ziren arduradunak. Baina Arteszenaren ekinbideak ez zituen eman bi antzerki-muntaketa, 'Kakatua Berdea' eta 'Mephisto', eta dantzako bat baizik. Urte batzuk lehenago ere izan zen antzerki publikoa egiteko saio bat, Eusko Jaurlaritzak ekoitzitako 'Pipin' musikalarekin.


Santutxu | BilbokoBranka\n2013(e)ko mayok 24, 09:40\nHasieraAuzoakAuzoakSantutxu Inma Berriozabalen askatasuna galdegin dute Santutxun\nSantutxuko lagunek elkarretaratze jendetsua egin zuten, ostiralean, urriaren 12an, Karmelo kalean, Inma Berriozabal larri gaixo dagoen auzoko presoaren askatasuna exijitzeko. Berriozabal Galiziako A Lamako espetxean preso jarraitzen du 92.artikuluaren aplikazioa ukatu eta gero.\n2012, octubre 15 |Bilboko Branka\nUztaldi Gaztetxea hustu eta hormatu dute\nDagoeneko guztiz hormatu dute Santutxuko Uztaldi Gaztetxea eta gazte asanbladako lagunen esanetan ezingo dituzte barruan zituzten materialak berreskuratu. Hustearen aurrea, asanblada informatiboa egingo dute arratsaldeko 17:30ean, eta 20:00etan, manifestazioa abiatuko da Karmelo plazatik auzoan zehar. [Argazki galeria] [2012/09/28] Ertzaintza Uztaldi Gaztetxea husten ari da\n2012, septiembre 28\nErtzaintza Uztaldi Gaztetxea husten ari da\nSantutxuko lagunek jakinarazi dutenez, goizeko 07:00etan, Ertzaintzaren lau furgoneta eta Udaltzaingoaren kotxeak gerturatu dira Santutxuko Iturriaga kaleko 14. zenbakian dagoen Uztaldi Gaztetxera eta husteari ekin diote. Gaur arratsaldean manifestazioa egingo dute Karmelotik lokalaren itxiera salatzeko (20:00).\nUztaldi Gaztetxea desalojo arriskuan dagoela ohartarazi dute Santutxuko gazteek\n2012, septiembre 18\nHuste arriskuaren gainetik Uztaldi Gaztetxeak kanpaina antikapitalistaren bigarren astearekin jarraituko du\nAtzo jakinarazi zuten Uztaldi Gaztetxeko kideek, epaileak irailaren 5ean sinatu zuela Iturriaga kaleko 14. zenbakian dagoen gaztetxea husteko agindua. Hala ere, euren plangintzarekin aurrera jarraituko dutela plazaratu dute eta hori dela eta, kanpaina antikapitalistaren bigarren aste honetan, ekimen ezberdinak egongo direla baieztatu dute.\nSistema kapitalistak sortutako egoerari aurre egiteko kanpaina abiatu du Santutxuko Gazte Asanbladak\nSantutxuko Gazte Asanbladak kanpaina bat martxan jarri du egungo sistema kapitalistak sortutako egoera “jasanezinari” aurre egitekotan. Gauzak horrela, aste honetan ekimen ezberdinak burutuko dituzte Iturriaga kaleako 14. zenbakian dagoen Uztalde gaztetxean.\n2012, septiembre 11\nSantutxuko Uztaldi Gaztetxe berria inauguratuko dute ostiralean\nHiru hilabeteko lanak fruituak eman dituela diote gazte asanbladako kideek eta orain “ereindako haziek emandako uzta jasotzeko garaia” dela uste dute. Ostiral honetan iluntzean, auzoko jaien bezperan, irekiko dituzte Iturriaga kaleko gaztetxe berriko ateak.\n2012, julio 12\nGaixotasun larria duen Inma Berriozabal presoaren askatasuna aldarrikatuko dute ostiralean Santutxun\nEnkartelada deitu dute uztailaren 13rako Berriozabalek dozena erdi gaixotasun baino gehiago ditu eta kartzelan ezin du beharko lukeen tratua egokitasunez jaso. Elkarretaratzea Karmelo plazan egingo dute 20:00etan. (No Ratings Yet)\n2012, julio 9\nKriminalizazio kanpainekin bukatzea exijitu dute ehunka lagunek Santutxun\nEhun lagun inguruk parte hartu zuten atzo arratsaldean, Maialen Zuazoren atxiloketa salatzeko Santutxun egindako manifestazioan. Bertan argitu zuten, “egun bizi dugun testuinguru politikoan soberan daudela tortura, kartzela edota atxiloketak, are gehiago kriminalizazio kanpaina batekin hornituta datozenean”.\n2012, julio 3\nMaialen Zuazoren atxiloketaren aurrean elkartasun herri harresia eraikitzera deitu du Eleak-ek\nEgun bizi den egoera politiko berrian Espainiako Estatua “diskurtso eta praktika berdinarekin jarraitzea” onartezina dela dio Eleak-ek. Astelehenean, uztailaren 2an, arratsaldeko 20:00etan Santutxuko Karmelo plazan kontzentrazioa deitu dute.\n2012, junio 29\nPoliziak Maialen Zuazo santutxuarra atxilotu egin du\nAtzo bertan jaso zuen Auzitegi Nazionalak Guardia Zibilari eta Espainiako Poliziari bilatzeko eta atxilotzeko bidalitako aginduaren jakinarazpena, eguerdian Brankari jakinarazi dionez. Lagun batekin hondartzara zihoala gelditu du Poliziak. Apirilean Auzitegi Nazionalak jarritako 7 urteko zigorra berretsi zuen Gorenak. Astelehenean elkarretaratzea deitu dute Santutxun, Karmelo plazan (20:00). [2012/05/28] Maialen Zuazo: “Noiz atxilotuko nauten ez jakitea kondenaren [...]\nMaialen Zuazo, Gaizka Astorkizaga eta Alex Bustindui bilbotarrak bilatzeko eta atxilotzeko agindua eman du Auzitegi Nazionalak\nZuazori zazpi urteko zigorra berretsi zion Auzitegi Gorenak apirilean baina hiru bete egin ditu dagoeneko. Beste auzi batean dauden Astorkizaga eta Bustinduiri ere helarazi die agindua eta lau urteko espetxealdia bete behar izango dute. Edozein unetan atxilo ditzakete hiruak.\nHerrira bilgunea aurkeztuko dute Santutxun “presoen eskubideen aldeko borroka une garrantzitsu batean” dagoelako\nAuzo horretako hanbat bizilagunek uste dute euskal preso eta iheslari politikoek bizi duten “egoera lazgarri honi bukaera emateko aukerari ezin diogula uko egin”. Aurkezpena Karmelo plazan izango da (19:30) ekainaren 22an.\n2012, junio 15\n“Landerrek bizitza normala egiten zuen Erroman, eta Espainiako Poliziak bazekien”\nManifestazioa egin dute Santutxun Lander Fernandez auzokidearen atxiloketa salatzeko. 200 lagunek parte hartu dute martxan. Azkenaldian Espainiako polizien jazarpena nabarmena zela adierazi zien lagunei. Erroma erdiguneko Regina Coeli espetxean sartu dute.\n2012, junio 14\nErrepresioarekin bukatzea eskatu dute Marin, Astorkizaga eta Bustinduiren auzoetan\nAtzo arratsaldean manifestazioa egin zuten Santutxuko kaleetan barrena Alex Bustindui santutxuarrari, Alberto Marin deustuarrari eta Gaizka Astorkizaga San Inazioko gazteari Auzitegi Nazionalak ezarritako lau urteko kartzela zigorra salatzeko. Sarrikotik Deustuko Done Petri plazara bigarren martxa bat abiatu zen protesta berdinarekin. [Argazki galeria]\n2012, mayo 29\nMobilizazioak gaur, Marin, Astorkizaga eta Bustinduiri ezarritako zigorren kontra\nGaur arratsaldean kontzentrazioa egingo dute Santutxun eta manifestazioa Sarrikotik Deustura, Auzitego Nazioanalak Alberto Marin “Rupi”, Gaizka Astorkizaga eta Alex Bustindui lagunei lau urteko kartzela zigorra berretsi izanagatik.\n2012, mayo 28\nMobilizazioak San Inazio eta Santutxun, Marin, Astorkizaga eta Bustinduiren aurkako zigorrak salatzeko\n2012, mayo 24\nLau urteko zigorra ezarri diete Alberto Marin “Rupi”, Gaizka Astorkizaga eta Alex Bustindui gazte bilbotarrei\n2009ko otsailean kutxazain automatiko baten aurkako erasoan parte hartzea egotzita epaitu zituzten. Marin 2010eko apirilean atxilotu zuen Ertzaintzak eta espetxean da geroztik; Astorkizaga eta Bustindui kalean daude, bermepean. Inkomunikazio aldian tortura psikologiko gogorrak jasan izana salatu zuen Marinek.\n2012, mayo 21\nUdaberriko bertso saioak heldu dira Santutxura\nSantutxun udaberria heldu dela ospatzeko bertso saioak antolatu dituzte maiatzeko zapatu guztietan. Aurreko asteburuan izan zen lehena eta Maialen Lujanbio, Jon Maia, Igor Elortza eta Beñat Gaztelumendik parte hartu zuten. Era berean, hilabete osoan zehar bertsolari paregabeak arituko dira auzoko asteburuak girotzen.\n2012, mayo 11\nGizartearen aurrerapausoen aurrean “Estatuak entzungor” jarraitzen duela salatuko dute Santutxun\nManifestazioa egingo dute Santutxun astelehenenan, hilaren 7an, D3M eta Askatasunaren kontrako epaiketaren harira. Era berean, Jose Antonio Munduate eta Xabier Isasa auzoko auziperatuei elkartasuna erakutsi nahi diete egitasmoaren bidez.\n2012, mayo 4\nSantutxuko gaztetxe berriak erasoak pairatu ditu\nGazte Asanbladak jakitera eman duenez, Santutxuko gaztetxeak erasoak izan zituen atelehenean eta atzo goizean. Hala ere, egoera horren aurrean “proiektu berriaren alde indar gehiagoz lan” egingo dutela jakinarazi dute eta gazteria lan egunetan parte hartzera deitu dute.\n2012, mayo 2


Deialdiak eta prentsa-oharrak\nErabiltzaile guztien erabilerraztasuna bermatzea webgune honen helburuetako bat da\nErabilerraztasuna hauxe da: urritasun, ezintasun edo elbarritasunen bat dutenek ere inolako mugarik gabe eskuratu ahal izatea informazioa. Pertsona ugari gureaz oso bestelako testuinguruetatik heltzen dira gure orrialdeetako informaziora, zeren:\nEntzuteko, ikusteko edo mugitzeko arazoak izan baititzateke.\nIrakurtzeko edo ulertzeko zailtasunak izan baititzakete.\nEz baitira gauza, beharbada, teklatua edo sagua erabiltzeko.\nTestua bakarrik irakurtzen duen irakurgailua, pantaila txikia edota konexio motela eduki baititzakete.\nErabilerraztasuna ez da ezinduentzat bakarrik ona, guztiei errazten baitie web gunean sartzea.\nOndokoak dira gure erabilerraztasun-jarraibideak:\nWAI (Web Accessibility Initiative) protokoloko WCAG (Web Content Accessibility Guidelines) arauak betetzea, gutxienez beren A mailan eta hein batean AA mailan ere bai. Arau horiek mundu osoan dute indarra, eta W3C-k (Worl Wide Web Consortium) Interneteko estandartzat aitortzen ditu ofizialki.\nWeb Erabilerraztasun Testaren (TAW) bitartez egiaztatzen da arestian aipatutako jarraibideak betetzen direla. Lan eta Gizarte Gaietarako Ministerioak sustatu du tresna hori, Informazio Gizartearen eta Merkataritza Elektronikoaren Zerbitzuen Legeak xedatutakoari jarraiki.\nGure erabilerraztasun politikaren norainokoa\nTamalez, webguneko zenbait edukik erabilerraztasun mugatua daukate eta ez dute gainerako gunearen adinako mailarik. Bideoko zenbait artxiboez ari gatzaizkizu, bai eta eskuragarri dauden zenbait PDF dokumentuez ere.\nJakin badakigu webgune honen erabilerraztasuna hobetu daitekeela, eta horretan ari gara lanean. Ahalegin horretan laguntzera gonbidatzen zaitugu, zure iruzkin, kexa edo iradokizunak tarteko.


Egilea: Anonimoa - urtarrilak 10, 2015\nIzenburua: Urtebete itsasargian\nAzaleko Irudia: Juan Luis Landa\nArgitalpena: 2006, urria\nJon hamahiru urteko mutikoa uda-pasa eramango dute osaba “faroleroarengana”, Bilbotik Garraitzetara. Osaba Alejandrok erakutsiko dizkio itsasertzeko sekretuak Joni. Eta bere kaxa topatuko ditu mutilak amodioaren lehen printzak. Baina gerra iritsiko da Garraitzetara, zoriona bat-batean apurtuz. Berri txarrak hasiko dira: aita gudara, errepresioa, bonbardaketak. Jonen haurtzaro zoriontsua bukatu da.\nLortuko al du Jonek zoriona berriro topatzea?\nLiburu hau asko gustatu zait, bertan 1936ko gerrateari buruz hitz egiten duelako. Irakurtzeko pixkat zaila da, hitz arraroak erabiltzen dituelako, baina edonori gomendatzeko moduko liburua dela pentsatzen dut.


Granadako azterketa batean ikusi da Guadalquivir ibaian bi urioi espezie daudela. | Consumer\nGranadako azterketa batean ikusi da Guadalquivir ibaian bi urioi espezie daudela.\nLan honek ustea du: esturio bakarra zegoela.\nGranadako Unibertsitateak egindako azterlan baten arabera, Guadalquivir ibaian bi urioi espezie desberdin daude. Genetika Saileko Manuel Ruizen eta Auzitegiko Medikuntza Saileko José Antonio Lorenteren taldeek parte hartu duten ikerketan, ibaian harrapatu ziren hiru aleren DNA atera zuten, eta, horren ondorioz, elkarrekin bizi izan ziren bai leherketa arrunta, bai “Acipenser sturio”, bai “Adriatiko” edo “Akzesnpenser”.\nGuadalquivir-en espezie horien presentzia hain zen handia ezen 1970eko hamarkadan kabiarra ekoizteko instalazio bat sortu baitzen Coria del Ríon, kalitate handiko produktua lortzen zuena. Pixkanaka, gutxitu egin dira, eta kutsaduraren, presen sorreraren eta gehiegizko ustiapenaren ondorioz desagertzeko arriskuan daude.\nGuadalquivir ibaia arrain horiekin berreskuratzeko eta kabiarraren industria bultzatzeko asmoz, azterketa bat hasi zen ibaian bizi zen espeziea ezagutzeko. Manuel Ruizen taldeak 1997an Doñanako Estazio Biologikoan zeuden aleen DNAren lehen azterketa egin zuen, eta bi espezieak zeudela ikusi zuten, bai “Acipenser sturio”, bai “Acipenser naccarii”.\nLan horrek ezabatu egin zuen Guadalquivir-en baizik ez zegoela uste izatea, errekuperatzeko arazoak baitzituen, adituek ez baitzuten lortzen beren erreprodukzio-zikloa ixtea. Hala ere, Adriatikoaren goraldia bai, eta Ruizen ikerketaren emaitzak itxaropena ematen zuen espezie hori erreskatatzeko. Azterketa horren ondorioz, ondorio hori baztertzen zuen kontrako ikerketa bat egin zen, eta ikerketa genetikoa egiteko bildu zen DNA materiala egoera txarrean zegoela entzun zen.\nHorretarako, "sturio"-ren DNA lortu zuten. Gatazka bat sortu zen, eta arazo ekologikoak sartu ziren: Guadalquivir espeziea bertakoa ez zen espezie batekin birsortzen bazen, ekosistema kaltetzeko arriskua zegoen.\nBi espezie eta hibrido bat\nGatazka hori konpontzeko, Manuel Ruizen ikerketa-taldeak José Antonio Lorenteren laguntza eskatu zuen. Lortu zituzten emaitzen arabera, bi espezieak existitzen dira, baita hibrido bat ere.\nOndorio horretara iristeko, hiru esturioien DNA aztertu eta ahalik eta markatzaile nuklear eta mitokondrio-markatzaile gehien aztertu zituzten. Azkenik, hiru markatzaile nuklear eta bi mitokondrial egiaztatu zituzten. Hiru aletatik bi, bai nukleoaren DNA, bai mitokondrioarena, “naccarii-renak” dira. Besteak, nukleorako, naccarii portaera du, eta mitokondriorako, berriz, sturio.\nAzken finean, “Conservation Genetic” zientzia-aldizkarian argitaratuko den azterlan horren arabera, “arruntekin batera Adriatikakoak ere baziren; mitokondriorako batzuk “sturioak” dira, eta nukleorako, berriz, “naccarii” dira, hibridoak direlako itxura ematen dutenak; eta “naccarii” puruak, nukleoaren DNAn zein kondroan ageri direnak.\nAzterketa horren bidez, beste uste bat ezabatu da: “Acipenser naccarii” ez da Po ibaiaren arrora eta Adriatiko eremura mugatzen, baizik eta Mediterraneo itsasoan zehar zabaldu zen, Iberiar Penintsulako ibaietara iritsi arte.\nadriatiko gaizki guadalquivir-eu


Lau gipuzkoar eta nafar bat arituko dira txapelaren lehian - GARA\n2008 august 08\nsega Euskal Herriko finala\nLau gipuzkoar eta nafar bat arituko dira txapelaren lehian\nJexuxmari Ormaetxea eta Andoni Goikoetxea dira adituen ustez faboritoak\nEuskal Herriko segalarien finala jokatuko da etzi 12.00etatik aurrera Leitzan, tren geltokiko belardietan. Bertan honako segalari hauek hartuko dute parte: Ormaetxea, Goikoetxea, Arteaga, Aranalde eta Kanflanka. Bakoitzak ordubete izango du lanerako, eta tarte horretan kilorik gehien ebakitzen duenak jantziko du txapela.\nAzkeneko urteetan ez bezala, aurten saio bakarrera jokatuko da txapelketa. Bertan, gainera, lau gipuzkoar eta nafar bat bakarrik arituko dira. Hauek eman zuten izena, eta denen artean jokatuko dute finala.\nGipuzkoako finala hartu beharko da saio honetarako erreferentzia bezala. Bertako lau finalistak arituko baitira Euskal Herrikoan ere. Oraingoan, Kanflanka nafarra gehituko zaie. Dena dela, azken honen lana nolakoa izango den ikusteko dago, aurten lehiaketa ofizialetan aritzen den lehen aldia izango baitu, eta horiek beti arriskutsuak izaten dira, nahiz eta etxean arituko den.\nGipuzkoakoa erreferentzia gisa hartuta, han onena Ormaetxea izan zen. Orendaingoa sasoian agertu zen, eta adituen ustez, berriro ere txapela lortzeko faboritoa bera izango da. Gainera, badaki zer den Euskal Herriko txapela janztea, 2003. urtean bera izan baitzen onena.\nZaleen ustez, lanik gehien Goikoetxeak emango omen dio. Gazteluarrak orain dela bi urte irabazi zuen Euskal Herrikoa eta aurten ere gauza bera egiteko prest agertzen da, eta horretara joango da Leitzara.\nMikel Aranaldek ere badaki zer den Euskal Herriko txapela lortzea, 1998. urtean jantzi baitzuen. Gazteluarra eskarmentu handiko segalaria da, eta bere lana ere oso kontuan hartu beharrekoa izango da.\nArkaitz Arteaga da denetan gazteena. Behetik gora datorrena da, eta maila ona duela erakutsi du amaitu berri den Gipuzkoako txapelketan. Berak galtzeko ez dauka ezer, lortzen duena lortuta, postu ona izango baita, eta lasaitasun horrekin joango da Leitzara. Horrelako kirolariak arriskutsuak izaten dira, eta aurkariek ere albotik begiratuko diote.\nSegalarien denboraldia, honekin amaieratik oso gertu izango da. Jadanik jokatuta daude Gipuzkoako eta Bizkaiko finalak, eta baita nazioarteko erako Euskal Herriko Liga ere. Betiko eran, ordea, inoiz baino segalari gutxiago aritu da aurten.


Programak – AGLE\nAsociación Alavesa de Trabajo Social\nElkarteak dauzka programak hurrengoak dira:\n– Familia monoparentalei arreta integrala ematen dien zerbitzua – familia monoparentalak eta Genero indarkeriagatiko familiak «LOREMAITEA». «LOREMAITEA» atalean duzue informazio gehiago.\n– Gaixotasun kronikoak, endekapenezko gaixotasunak, gaixotasun tumoralak eta gaixotasun terminalak. Programa honen helburua familia osatzen duten pertsona guztiekin lan egitea da. Gaixotasun kronikoak, endekapenezkoak, tumoralak edo terminalak edota behar bereziak dituzten pentsona nagusiekin bizitzeak eragin dezakeen gizarte bazterkeria saihesteko irtenbideak adosten dira familiarekin batera. Programaren esperientziak frogatzen du familia kideek asko laguntzen dutela reta nahi izaten dutela programa honetan parte hartu. Sarritan, gertatzen dena da, familia kideen nahiarekin ez dela nahikoa eta profesionalen laguntza behar izaten dutela birmoldaketan.\n– Elikaduraren banaketan laguntzeko zerbitzua: «SADA». 2007az geroztik, AGLE elkartea eta Arabako Elikagaien Bankua elkarlanean aritzen dira: janaria ematen eta familientzako eta behar bereziak dituzten pertsonei hilabeteko janari banaketa egiten. Familien eta pertsonen balorazioa AGLEko gizarte langile batek egiten du.\n– Giza Eskubideei laguntzeko programa «jatorria»: 2005az geroztik, AGLEk paperezko eta digitalezko aldizkaria argitaratzen du. Honen helburua komunikazio tresna eta EAE-n dauden kultura desberdinak integratzeko baliagarria izan ditekeen tresna izatea da. Aldizkariaren hasierako aletik hasi eta gaur egun arte, ez dute bnahi bizan aldizkari profesionala baizik eta, gizarte osoarentzako parte hartzeko eremu irekia eratu nahi izan da. «ALDIZKARIEN» atalean informazio gehiago izango duzue.\n– Vitoria-Gasteizko eta Arabako lurralde historikoko gazteentzat genero indarkeriaren prebentzioa eta sentsibilizazioa. Programa honekin nahi dena da, prebentzio eta sentsibilizazioaren bidez, genero indarkeriak suposatzen duen gizarte gaitza saihestea. Modu zuzenean, hurbiltasunez eta berdintasunaren oinarritik arazoari aurre eginez. Txosten informatzailearekin eta hezigarriarekin, bideoekin eta ariketa praktikoekin egiten da lan. Bertan, jasotzen da zer den genero indarkeria, zeintzuk diren modurik tipikoenak, arrisku faltoreak, zeintzuk diren antzemateko moduak, «nahikoa da» esaten ikastea, maitasun erromantikoaren inguruko estereotipo faltsuak eta 13-18 urte bitarteko nerabeek laguntza non jaso dezaketen esaten zaie.\n– Hezkuntza-arloan Bake eta Bizikidetza Plana Programa. Programa honen helburua hezkuntza-arloan bakea eta bizikidetza sustatzean datza, indarkeriazko jarrerak gutxitzeko. Hezkuntza eremua toki egokia da indarkeriazko jarreren prebentzioa egiteko eta bakea eta bizikidetza eredu eraginkorrak sustatzeko.\n– Sentsibilizazioa eta bizikidetza interkulturala arabako eskola esparruetan. Hezkuntza esparruan ematen diren tailerrak dira, hauen helburua sentsibilizazio handiagoa lortzea da eta bizikidetza interkulturala lortzea modu trasbersalean eta bi noranzkotan, ikasleei eta irakasleei helarazteko eta murgilduta dauden gizarteari. Ikasleekin egiten den lana lehenengo mailatik seigarren maila arte da, eskolak egiten duen eskariaren arabera.\n– Gizarte sentsibilizazioa arazo desberdinen inguruan, hitzaldiak, zinemak, forumak edo kurtsoen bidez. Emakume hauen familietan oreka egon dadin eta indarkeria prebenitzeko, behar dena da beraien kulturetan normalizatuta dauden indarkeriazko jarrerak salatzea, nahikoa dela esatea edo ikusi araztea. Hauek, gainera, enfasi berezia jarri behar dioteprebentzioari, enpoderamentuari eta heziketan berdintasunezko baloreak transmititzen.\n– Gizarte ikerkuntza. 2006az geroztik, ikerketa ugari egin ditu AGLEk arabako kuadriletan zehar arabako elkarteen mugimendua eta elkarteen asmoak, egonezin eta arabako gizartearen arazoak ezagutzeko. Ikerketa honek garrantzi handia izan du Arabako Elkarteek duten errealitatea ezagutzera eman duelako:\nArabako elkarteek zituzten arazoez ohartarazi. Kolektiboak nahiz eta arlo publikoko leku askotan egon oraindik badira elkarteak iritsi ez diren leku publikoak ere.\nIzandako emaitzak ikusi eta aditzera eman, aukerek eta alternatibek elkarteek eta zuzendaritza batzordeek zituzten arazo konkreturekin amaitu zezaketela.\nForu erakundekari beharrezko datuak helarazi, zehatzago ezagutzu ditzan elkarteen eskaerak eta horrela programen garapenean lagundu dezakete eta baliabide egokiak eskaini arazoarekin bukatzeko.\n– Unean uneko laguntza, arazoak dauzkaten eta urgentziazko ebazpena behar duten pertsonei.\n– Gizarte bazterkerian dauden kolektiboei giza orientazioa eskaini.\n– Heziketa ikastaroak. Profesionaltasun ziurtagiriak.\n© 2022 AGLE. Copyleft.\nCreado en Saregune


kritiken hemeroteka » Lotilandiako lozorro luzea\n« Haikuen bilduma | Bi marra arrosa »\nDarwin geurean / Kepa Altonaga / Pamiela, 2010\nLotilandiako lozorro luzea Bixente Serrano Izko / Berria, 2010-06-06\nLotilandian ez dago lekurik eboluziorako. Pierre Lotik amesturiko herri bukolikoa, Ramuntcho mugiarazi zueneko paradisukoa, mugiezina zen, fixista izan behar.\nIzan ere, zein zaila izan duen eboluzionismoak, darwinismoak, bere sarrera euskal intelligentsian, horixe dugu Kepa Altonagaren Darwin geurean ikertzaile eta dibulgaziozko saiakera honen funtsa. Leon Uthurburu Barkoxeko pertsonaia bitxiarekin, Euskal Herritik iheslari izatetik Ekuadorren kontsul frantsesa izatera heldu zen harekin, ireki du liburua egileak. 1835ean egin zuen Darwinek Galapagoetako bidaia ospetsua, zeinak espezieen hautespen naturalaren teoria inspiratu zion, Floreana, Santa Maria eta Charles Island izenekin ezagutzen den uhartean egonaldi labur baten ostean. Bada, handik gutxira, 1840 inguruan erosiko zuen Barkoxeko euskaldun aberatsak uhartearen bi bosten. Hara!, anekdotikoa kontua, baina Euskal Herri eta teoria eboluzionisten hasieraren artean badago lotura bat, Altonagak erabiltzen duena irakurle euskaldun kuriosoaren interesa pizteko.\nGero, darwinismoak sorturiko eztabaidetan nola edo hala parte hartu zuten hainbat euskaldunen berri ematen du liburuak. Armand David ezpeletarra, panda hartz zuria Txinan 1869an “aurkitu” eta zientifikoki sailkatu zuena; Domingo Ordoñana gasteiztarra, Uruguaiko ganaduzale handia eta “modernizazio kapitalistaren bultzatzailea” 1870eko hamarraldian, baina, paradoxikoki, “espezieen mudaezintasunaren defentsa obsesiboan” ibili zena; Jose Aretxabaleta ortuellarra, Montevideon Medikuntzako fakultateko Botanika katedradun izanen zena, Ordoñanaren lagun baina darwinismoaren aldekoa; Jean Etxepare Aldudeko medikua, ostrazismo literariora kondenatua izan zena bere dohain apartak gorabehera, eboluzionista agertu zelako; Etxepareren “zuzentzailea” izan zen Piarres Lafitte antidarwinista; Bizente Aizpuru apaiza ordiziarraren kasu bitxia, II. Errepublika garaietan bere liburu ezin puritanoago baina neurri batean eboluzionista bat Elizak kondenaturik ikusi zuena; Jules Vinson paristarra baina euskararen ikerle sakona, darwinismo linguistikoaren aldekoa eta gure hizkuntzaren desagerpena igarri ez ezik, desiragarritzat ere ikusi zuena aurrerabidearen izenean; Jose Antonio Laburu bilbotar apaiza, 1923an zientifikoki frogatu nahi izan zuena eboluzionismoaren faltsukeria, Fermin Irigarai Larreko idazle eta medikuarengan hain eragin handia izan zuena non eboluzionista izateari utzi bide zion; Jose Migel Barandiaran eta Orixeren ezinegonak darwinismoaren aurrean… Ibilbide luzea, zeinean gure intelligentsia hegemonikoa eboluzionismoaren kontra agertzen baita. 1960ko hamarraldiko euskal iraultza kulturala bere fruituak zientzietan ere ematen hasi arte ez zen esnatuko geure intelligentsia Lotilandiako ametsetatik.\nAltonagaren bertze obrak irakurri dituenari, hala nola Etxepare edo Arman Davidi buruzkoak, haien paragrafo batzuen oihartzuna helduko zaio Darwin geurean honetan. Haietatik abiaturik paratu du saiakera berri hau, biziki interesgarria, euskara duin, dotore eta jasoan idatzia, atseginez irakurtzeko modukoa.\nEta, orobat erran behar, biziki eskertzekoa ere bai, Euskal Herriko unibertsitateetan hain ikerketa-lan gutxi egin eta plazaratzen direnean euskaraz. Kepa Altonaga eta bertze gutxi batzuk ditugu ohorezko salbuespen, nekez zabalduko direnak, segurik, Bolognako planek curriculum akademikoetarako ezarririko baldintza berrietan, gure unibertsitateek ez badituzte neurri sendoak asmatzen euskara are baztertuago geldi ez dadin.


El Salvadorrek aske utzi du abortatzeagatik akusatuta zegoen emakume bat | Mundua | Berria\nEl Salvadorrek aske utzi du abortatzeagatik akusatuta zegoen emakume bat\nImelda Cortezek urtebete eta zazpi hilabete egin ditu preso. Epaiak aurrekari bat ezar lezake abortua guztiz debekatzen duen herrialdean\nImelda Cortez Palacios, herenegun, aske utzi ostean, Usulutanen, El Salvadorren. Epaiketa egin bitartean kartzelan eduki dute. RODRIGO SURA / EFE Tamaina handiagoan ikusi\nImelda Cortez Palaciosek urtebete eta zazpi hilabete eman ditu preso egin ez zuen delitu batengatik. Haren kartzelaldia, baina, neskatoa zenean hasi zen. Haren amaren bikotekide ohiak 12 urte zituenetik bortxatzen zuen, eta 17 urte zituenean haurdun geratu zen. Etxeko komunean erditu zen. 2017ko apirilaren 17 hartan, beste amesgaizto bat hasi zen. Umea onik zegoen, baina ama ospitalera eraman behar izan zuten, erditzean odol jario handi bat izan zuelako eta konortea galdu zuelako. Jiquiliscoko medikuek poliziei deitu, eta hilketa saikera egotzi zioten. Ministerio Publikoak hogei urteko kartzela zigorra eskatu zuen harentzat, zilbor hestea moztu eta haurra hiltzen saiatu zelakoan.\nEpaiketa egin bitartean kartzelan egon da Cortez. Herenegun, amesgaizto batetik esnatu zen. El Salvadorko Hugo Noel Garcia epaileak errugabetu egin du 20 urteko gaztea. Deliturik egin izana ukatu egin du epaileak. Sententziaren arabera, gazteak ez zuen doloz jokatu, eta, medikuen txostenen arabera, erditu ostean amak kontzientziaren nahasmendu larria izan zuen.\nCortezen kontrako prozesuak beste norabide bat hartu zuen azken unean. Epaiketa zazpi bider atzeratu da; azkeneko aldiz, iragan azaroaren 12an, baina herenegungo saioan epaiketa azkarra egitea eskatu zuen fiskaltzak. Delituaren tipifikazioa ere aldatu zen: hilketa saiakeraren akusazioa utzi, eta adingabe bat babesik gabe uzteaz akusatu zuten. Cortezek, epaiketa azkarra onartu, eta alaba une hartan abandonatu egin zuela aitortu zuen.\n«Oso pozik gaude»\nCortezen sententziak aurrekari bat ezar lezake El Salvadorren. Auziak oihartzun zabala izan du, eta sententzia ere azkar zabaldu da. Bertha de Leon gaztearen abokatua pozarren azaldu zen epaiaren berri izan eta berehala: «Oso pozik gaude; izan ere, orain arte inoiz ez da izan horrelako sententziarik». Herrialdeko justizian aurrerapauso bat eman dela uste du De Leonek: «Auzi honek erakutsi du agintari judizialek emakumeen eskubideak beste modu batean aztertzeari ekin diotela. Emakume ugari modu injustuan zigortu dituzte orain arte».\nEl Salvadorren abortua guztiz debekatuta dago. 1988ko Zigor Kodeko 133. artikuluak jasotzen duenez, bi eta zortzi urte arteko kartzela zigorra ezar daiteke abortatzeagatik, nahiz eta arauak ez duen abortua zer den definitzen. Instrukzioan akusazio aldatu egiten dute askotan, giza hilketa larritzat joz, eta, orduan, emakumeak 30-40 urtera kondenatzen dituzte. 1988tik 2017ra gutxienez 129 emakume epaitu dituzte abortatzeagatik, eta 24 zigortu dituzte.\nGiza Eskubideen Amerika Arteko Batzordeak abortu legea aldatzeko eskatu dio El Salvadorri. Cortezen auziak mugarri bat ezar lezake alde horretatik. Emakumeen eskubideen aldeko ekintzaileen ustetan, epaia urtetako borroka isilaren eta gogorraren emaitza da. Cortezek emakume ugari zituen zain kartzelaren atarian. Morena Herrera feminista historikoa zen horietako bat: «Justizia posible dela erakusten du honek, borrokek eta ahaleginek emaitza bat dutela eta emakumeak salbatzeko balio dutela».\nEhun urte bete dira Terence MacSwiney irlandar errepublikanoa hil zela, 74 egunez gose greba egin eta gero. Berehala bilakatu zen nazioarteko erreferentzia antiinperialistentzat eta nazionalistentzat.


Kirola, interesen gatazka | Aixebe & Abante\nKirola, interesen gatazka\nPosted on julio 11, 2013 por Oier Gorosabel Larrañaga en drogak, kirola, ustelkeria // 1 Comentario\nUrnietako XVI. Argazki Rallya CC BY-SA: Lopez, Arkaitz\nGurian, kirolarixan osasunak gehixago ardura desku… Zuzendari Deportibuan interesak baiño.\nOrokorrian, enpresarixei kirolarixan 18-40 urte arteko epia interesatzen jako (22 bat urte), errendimendua maximua izateko. Hortik aurrera… kirolari beteranuak ostikada metaforikua jasotzen dau, ganadu barrixari lekua egitteko.\n“Urrezko urtietan”, kirolarixak ez leuke bistatik galdu bihar urte asko geratzen jakozela ondiok kirola egitteko: 40tik 90ra, esate baterako (50 urte). Baiña á-migo: txarto sendatutako lesiñuak… errendimendua hobetzeko drogak (legalak nahiz ilegalak)… artikulaziñuei emondako tratu txarrak… eziñezko bihurtu leike adin batetik aurrera kirolaz gozatzia.\nKirol profesionalian zabiziela, ez itsutu, eta Kirol Zuzendarixari jaramon egin… zuen etorkizuneko osasuna ahaztu barik. Olatuan ur-bitsetan egotian plazerra haundixa da, konforme; baiña gero haitzen kontra lehertu bihar bagara… ez dau merezi.


PDF (272 KB - 14 orri.)\nLehendakariaren azaroaren 26ko 24/2016 Dekretuak Euskal Autonomia Erkidegoaren Administrazioko sailak sortu, ezabatu eta aldatu eta horien egitekoak eta jardun arloak finkatu zituen. Dekretu horren 14. artikuluak Kultura eta Hizkuntza Politika Sailari, besteak beste, hizkuntza politika eta euskararen sustapena izendatu zizkion.\nBestalde, apirilaren 11ko 82/2017 Dekretuak, Kultura eta Hizkuntza Politika Sailaren egitura organikoa eta funtzionala ezartzen dituenak, honako zeregin hau ezarri zion Hizkuntza Politikarako Sailburuordetzari bere 13.2 artikuluan (EHAA, apirilaren 21ekoa, 76. zk.): azaroaren 24ko 10/1982 Oinarrizko Legea, Euskararen erabilera arautzekoa, eta gainerako xedapen osagarriak egoki garatzen eta aplikatzen direla zaintzea, hargatik eragotzi gabe administrazioko beste organo batzuek horretarako berariaz izendatuta dauzkaten funtzioak.\nEuskararen Aholku Batzordeak, 2012ko uztailaren 18an onartutako Euskara Sustatzeko Ekintza Planean arlo sozio-ekonomikoaren arloan, etorkizunerako erronka era honetan zehazten du:\nAzkenik, Kultura eta Hizkuntza Politikako sailburuaren 2018ko urtarrilaren 31ko Aginduaren bidez, sailaren 2018-2020 epealdiko diru-laguntzen Plan Estrategikoa onartu da, eta euskadi.eus atarian argitaratu da. Plan horretaz gainera, 2018. urteko Diru-laguntzen Urteko Plana ere gehitu da, eta, horretarako, dauden baliabide ekonomikoak hartu dira kontuan, EAEko 2018. urteko Aurrekontu Orokorrak onartzen dituen abenduaren 22ko 5/2017 Legeak dioenari jarraituz. 2018ko LanHitz deialdia 2018. urteko planean eta plan estrategikoan dago aurreikusita.\nAgindu honek xede hau du: EAEko sektore pribatuan dauden lantokietan 2018an euskararen erabilera eta presentzia areagotzeko diru-laguntzak (LANHITZ) arautzea eta iragartzea.\nDiru-kopuru hori 2018ko kudeaketa-plana garatzeko eskabidea egin duten pertsona edo entitate guztien artean banatuko da, agindu honen 17. eta 18. artikuluetan jasotako puntuen eta mugen arabera.\nf) Laguntza-deialdi honetan sarbiderik izan arren, kanpoan utziko dira Eusko Jaurlaritzaren Kultura eta Hizkuntza Politika Saileko Hizkuntza Politikarako Sailburuordetzak 2018an edo 2018rako beste bideren batetik diruz lagundutako jarduerak.\n1.– Laguntza-deialdi honek 2018an burutuko diren egitasmoak baino ez ditu kontuan hartuko. Hori dela eta, deialdi honetara jotzen duten egitasmoak gauzatzearen ondorioz eskaini, eman edo gizarteratu beharreko jarduerak, zerbitzuak eta produktuak 2018ko abenduaren 31 baino lehen eskaini, eman edota gizarteratuko dira.\n1.– Pertsona edo entitate interesdunek bide elektronikoak erabili behar dituzte prozedurako izapide guztiak egiteko, kontsultatzeko eta eskatzeko, urriaren 1eko 39/2015 Legeak, Administrazio Publikoen Administrazio Prozedura Erkidearenak, bere 14.2 artikuluan dioenari jarraituz.\n2.– Eskabideak, erantzukizunpeko adierazpenak, justifikazioak eta bestelako ereduak modu elektronikoan izapidetzeko zehaztapenak euskadi.eus-eko https://euskadi.eus/diru_laguntza/-/2018/lanhitz/eu/ helbidean daude eskuragarri.\nEskaeraren ondorengo izapideak, honako gune honen bitartez egin beharko dira: https://www.euskadi.eus/nire-karpeta/y22-izapide2/eu/\nEskatzaileek nahi duten hizkuntza ofizialean aurkez ditzakete laguntza-eskaerak eta haiei lotutako dokumentazioa. Halaber, laguntza-eskaeraren ondoriozko jardunetan, eta prozedura osoan, eskatzaileak hautatutako hizkuntza erabiliko da, Euskararen erabilera normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluetan ezarri den bezala.\n1.– 250 langiletik gorako entitateen kasuan, enpresak Emakumeen eta gizonen berdintasun eragingarrirako martxoaren 22ko 3/2007 Lege Organikoan eskatzen den Berdintasun Plana baduela eta indarrean dagoela ziurtatzen duen erantzukizunpeko adierazpena egin beharko du eskaeran dagokion atala beteta.\n2.– Diru-laguntzaren entitate/pertsona eskatzailea zerga-betebeharren eta Gizarte Segurantzaren ordainketan egunean dagoela behar bestetan egiaztatuko du automatikoki organo kudeatzaileak eskatzaileari baimenik eskatu gabe, Euskadiko Ogasun Nagusiaren Antolarauei buruzko Legearen testu bateginak ezarritakoari jarraituz, betiere, eskatzaileak organo instrukzio-egileari eskaeran ofizioz konprobatzeko baimena ukatzen ez badio. Azken kasu honetan, entitate edo pertsona eskatzaileak frogatu beharko du zerga-betebeharren eta Gizarte Segurantzaren ordainketan egunean dagoela, horretarako dagozkion dokumentuak aurkeztuta.\n– Pertsona edo entitate eskatzaileak ez duela diru-laguntzak edo laguntza publikoak jasotzea eragozten dion administrazio-zehapen edo zehapen penalik, ez eta laguntzak jasotzeko gaitasuna kentzen dion lege-debekurik ere, beren beregi Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenaren arabera sexu-diskriminazioa egin izanagatiko lege-debekuen eraginpean.\n4.– Erregistratuta egon ezean, edo Eusko Jaurlaritzaren Ogasun eta Ekonomia Saileko Hirugarrenaren Erregistroan dauden banku-datuak aldatu nahi izanez gero, hirugarrenaren datuen alta inprimakia aurkeztu beharko du. Inprimaki hori euskadi.eus-en dago (http://www.ogasun.ejgv.euskadi.eus/r51-341/eu/contenidos/autorizacion/alta_terceros/eu_7999/hirugarrenaren_alta.html).\n1.– Eskatzaileak berrehun eta berrogeita hamar (250) langile baino gehiago baditu 4. artikuluan aipatutako berdintasun-plana aurkeztu beharko du, edo plana indarrean duela dioen ziurtagiria.\n2.– Eskatzailea pertsona fisikoa izanez gero, honako hauek egiaztatu beharko ditu:\n3.– Eskatzailea pertsona juridiko pribatua izanez gero: entitate bakoitza legez eratuta dagoela egiaztatzen duen agiria.\n4.– Artikulu honetako 1, 2 eta 3 ataletan aipatutako dokumentazioa EAEko Administrazio Orokorrean aurkeztu izan bada eta eskaera egitean indarrean badago, eskabide-orrian dokumentazioaren ordezko adierazpena markatu ahal da eta noiz eta non aurkeztu zen dokumentazioa adierazi.\nIkusten bada eskabidea onartzeko eskatzen den dokumentazioan zerbait falta dela edo forma-akatsak daudela, edo balorazioa egiteko aurkeztu diren dokumentuetan akatsak daudela, edo eskatzailea ez dagoela egunean zerga-betebeharretan edota Gizarte Segurantzan, hamar eguneko epea emango zaio interesdunari akatsa zuzentzeko edo aurkeztu beharreko agiriak aurkezteko. Era berean, ohartarazi egingo zaio epe hori igaro eta zuzenketarik egin ez bada, eskabidean atzera egin duela ulertuko dela, aurrez jakinaraziko zaion ebazpen baten bidez, edo dagokion izapidea egiteko eskubidea galduko duela.\n1.– Eskatzaile guztiek Erreferentzia Marko Estandarrari jarraikiz (EME aurrerantzean) osatutako urteko kudeaketa-plana aurkeztu beharko dute, «Kudeaketa plana» izeneko formularioa behar bezala betez.\n2.– EMEren 3. mailako osagai guztien hizkuntza-egoera eta urteko planerako helburuak zehaztu beharko dituzte («Kudeaketa plana» izeneko formularioa).\n3.– Plan guztiek EMEren lehen mailako 6. elementua (kudeaketa-sistema) eta beste bi elementu jorratu behar dituzte, gutxienez. Horretarako, batetik, aurreikusten duten aurrerapena adierazi beharko dute («Kudeaketa plana» izeneko formularioa) eta, bestetik, aurrerapen hori lortzeko, ekintzak zehaztuko dituzte, 15.2 artikuluak ezarritakoari jarraikiz.\n4.– Halaber, euskara-koordinatzailea edota euskara-batzordea izan behar dute («Kudeaketa plana» izeneko formularioa).\n5.– Entitate eskatzailearen aginte exekutibo gorena duen organoak onartu behar du urteko kudeaketa-plana, «Kudeaketa plana» izeneko formularioan erantzukizunpeko adierazpenari dagokion atala betez.\n14. artikulua.– Diru-laguntzak jasotzeko baldintzak.\n3.– Eskatzaileak adierazle-sistema era egokian aurkeztu beharko du: Hizkuntza Ikerketa eta Koordinaziorako Zuzendaritzak finkatutako adierazle-sorta («Adierazle-sorta» izeneko formularioa) ahalik eta zehatzen beteta eta datuak beti sexuaren arabera emanda. Egindako neurketaren emaitzak 2017ko azken hiru hilabeteetakoak edo 2018ko hasierakoak izan beharko dira.\n2.– «Kudeaketa plana» izeneko formularioa era egokian beteta. Bertan ondorengo hauek jaso beharko dira: koordinatzailea, euskara-batzordea(k), azpibatzordeak, lantaldeak, prestakuntza-ikastaroak, hizkuntza-politika, hizkuntza-irizpideak, eta abar.\nAurrerapena lortzeko aurreikusitako ekintzen inguruko informazioa aparteko dokumentu batean eman beharko dute pertsona edo erakunde eskatzaileek, honako puntu hauek labur-labur adierazita: ekintzaren deskribapen laburra, horretarako erabiliko diren baliabideak, eragindako atalak eta EMEren zein elementurekin duen lotura.\n3.– Adierazle-sorta izeneko formularioa beteta.\n2.– 2018ko deialdian onartutako eskabideak baloratzeko, hurrengo kideek osatutako balorazio-batzordea eratuko da:\nb) Estibaliz Alkorta Barragan andrea, Euskara Sustatzeko zuzendaria edo haren ordezkoa, Joseba Lozano Santos jauna, Herri Administrazioetan Hizkuntza Normalizatzeko zuzendaria.\nd) Ainhoa Delgado Iriondo andrea, Hizkuntza Ikerketa eta Koordinaziorako Zuzendaritzako teknikaria, edo haren ordezkoa, Alberto Telleria Zabala jauna, Hizkuntza Ikerketa eta Koordinaziorako Zuzendaritzako teknikaria. Teknikari horrek idazkari-lanak egingo ditu eta hitza izango du, baina ez botorik.\n3.– Balorazio-batzorde honek, agindu honen 17. eta 18. artikuluetan ezarritako diru-laguntzak emateko eta zenbatekoa finkatzeko irizpideak kontuan izanik, baloratu ondoren, Hizkuntza Politikarako sailburuordeari ebazpen-proposamena aurkeztuko dio. Behin Hizkuntza Politikarako sailburuordeak ebazpen-proposamenak sinatuta, pertsona eta entitate onuradunei jakinaraziko zaie eta EHAAn argitaratuko dira, herritar orok jakin dezan.\n2.– Agindu honen 18.5 artikuluak zehaztutako tarifak eta mugak aplikatuta, aurkeztutako aurrekontuaren arazketa egingo da eta onartutako aurrekontua finkatuko da.\n4.– Egitasmoek aurrera egitekotan, jaso litezkeen puntuetatik 40 edo gehiago lortu beharko dituzte. Ondorioz, esandako gutxieneko puntuazio horretatik beherakoa lortzen duten egitasmoek ez dute diru-laguntzaren banaketan sartzerik izango, eta, ondorioz, ez dute diru-laguntzarik hartuko.\n5.– 2018ko kudeaketa-plana baloratzeko oinarrizko irizpideak:\na) Egindako diagnostikotik aukeratutako helburuetara zein planteatutako aurrerapen-mailara iristeko kudeaketa-planaren egokitasuna eta bideragarritasuna: 25 (hogeita bost) puntu, gehienez.\nb) Euskara-planak zuzenean eragindako langile-kopurua: 15 (hamabost) puntu, gehienez.\n– Zuzenean eragindako langileen % guztirakoa (7 puntura arte).\n– Trebakuntza dabiltzanak (2 puntura arte).\n– Berariazkoan dabiltzanak (2 puntura arte).\n– Azpibatzorde eta lantaldeetan dabiltzanak (2 puntura arte).\n– Planaren komunikazioak eragindakoak (2 puntura arte).\nc) Urteko plana burutzera bideratutako diru-baliabideen egokitasuna: 15 (hamabost) puntu, gehienez.\nd) EMEren lehen mailako 1. elementuan (Erakundearen irudia) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\ne) EMEren lehen mailako 2. elementuan (Bezeroekiko (pertsona fisikoak) eta herritarrekiko harremanak) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nf) EMEren lehen mailako 3. elementuan (Barne-komunikazioa eta lan-tresnak) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\ng) EMEren lehen mailako 4. elementuan (Pertsonen kudeaketa) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nh) EMEren lehen mailako 5. elementuan (Kanpo-harremanak) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\ni) EMEren lehen mailako 6. elementuan (Kudeaketa-sistema) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nj) Bikain ziurtagiria aurreko 3 (hiru) urteetan eskuratuta izatea: 10 (hamar) puntu, gehienez. Egiaztatutako azkena hartuko da kontuan.\nj.1.– Entitate osorako Oinarrizkoa: 6 (sei) puntu.\nj.2.– Entitate osorako Ertaina: 8 (zortzi) puntu.\nj.3.– Entitate osorako Goi-maila: 10 (hamar) puntu.\nj.4.– Entitate osorako izan ezean: 4 (lau) puntu.\nk) Euskal Autonomia Erkidegoan Emakumeen eta Gizonen Berdintasunerako Lankidetza Erakundearen aitorpena indarrean duen entitatea izatea. Aitorpen hori otsailaren 11ko 11/2014 Dekretuak arautzen du. 3 (hiru) puntu.\nl) Entitateak berdintasun-plana, edota kontziliazio-neurriak, edota lanean sexu-jazarpena eta sexuan oinarritutako jazarpena prebenitzeko neurriak, edota amatasuna eta norberaren, familiako eta laneko bizitza uztartzea babesteko baimenak eta onurak edukitzea. 2 (bi) puntu.\n3.– Halaber, euskara-planak kudeatzeko HPS-ren diru-laguntza 12 urtetik gora jaso duen pertsona edo entitate bakoitzak gehienez ere 25.000 euro jaso ahal izango ditu, eta gainontzekoek, 35.000 euro.\nEuskara-planak kudeatzeko HPS-ren diru-laguntza 12 urtetik gora jaso duten eskatzaileek softwarearen itzulpenetarako bakarrik jaso ahalko dute itzulpen-gastua aurrekontuan eta zehaztu beharko dute zein aplikaziotarako eskatzen duten («Kudeaketa-plana» izeneko formularioan).\nEuskara-planak kudeatzeko HPS-ren diru-laguntza 12 urtetik gora jaso duten eskatzaileek, beti ere erabilerarekin lotzeko plan pertsonalizatua egiten bazaie ikasleei (hala bada, erantsi dokumentua).\ne) Softwarea. Kontzeptu honetan, gehienez ere, 15.000 euroko gastua hartuko da kontuan. Terminologia zein hizkuntza egokitzapen soila denean, honi dagokion diru-zuzkidura itzulpenen atalean sartu beharko da, derrigorrean. Edozein eratara, entitateek softwaregintzan egin dituzten lanen merkatuko kostu estimatua zein izan litekeen jakiteko, Hizkuntza Politikarako Sailburuordetzak era horretako lanetan eskarmentua duten aholkularitzekin jarduteko aukera izango du, baldin eta beharrezkotzat joko balu.\n– Euskara-planak kudeatzeko HPS-ren diru-laguntza behin edo 12 urtera arte jaso dutenek, 5.000 euroko muga.\n– Euskara-planak kudeatzeko HPS-ren diru-laguntza 12 urtetik gora jaso dutenek, 2.000 euroko muga.\n1.– Balorazio-batzordearen proposamena ikusita, Hizkuntza Politikarako sailburuordeak Agindu honek arautzen dituen diru-laguntzak esleitzeko ebazpena emango du. Ebazpen hori Agindu hau Euskal Herriko Agintaritzaren Aldizkarian argitaratu eta biharamunean hasi eta sei hilabeteko epean interesdunei jakinaraziko die.\nDiru-laguntza esleitu zaiola adierazten duen ebazpena EHAAn argitaratu eta hamar (10) eguneko epean diru-laguntzaren eskatzaileak berariaz eta idatziz uko egin ezean, diru-laguntza onartutzat emango da.\nb) Bigarren ordainketan, hala badagokio, gainerako ehuneko hogeita hamabost (% 35) ordainduko da, diru-laguntza justifikatzeko agiri guztiak jaso eta ontzat eman ondoren, hilabeteko epean. Bigarren ordainketa 2019ko aurrekontuen kontura egingo da.\n2.– Diru-laguntza zuritzeko, gastuak 2018ko urtarrilaren 1a eta 2018ko abenduaren 31 bitartekoak izango dira, eta gastu horiei dagozkien ordainketa-agiriak 2018ko urtarrilaren 1a eta justifikazioa egiteko epea amaitu baino lehenagokoak.\n3.– Diru-laguntzaren justifikazioa egiteko azken eguna 2019ko martxoaren 31 izango da.\n4.– Zuritzeko era: bitarteko elektronikoen bitartez aurkeztu beharko dira, https://www.euskadi.eus/nire-karpeta/y22-izapide2/eu/ web gunean sartuta.\n1.– Diruz lagundutako jardueren behin betiko balantze ekonomikoa, 2018ko diru-sarrerak eta -irteerak «Emandako diru-laguntza justifikatzeko inprimakia» izeneko formularioaren arabera zehaztuz eta erakunde publiko nahiz pribatuetatik jasotako beste diru-laguntzak eta Kultura eta Hizkuntza Politika Sailak esleitutakoa ere adierazita. Pertsona edo entitate onuradunak Kultura eta Hizkuntza Politika Sailak emandakoaz gain beste diru-laguntzarik jaso ez badu, horren adierazpena egingo du «Emandako diru-laguntza justifikatzeko inprimakia» formularioan bertan.\n2.b) Diruz lagundutako egitasmoari dagokion gastuen zerrenda sailkatua, hartzekodunaren eta dokumentuaren identifikazioa, jaulkipen-data, guztirako zenbatekoa eta egotzitako gastua biltzen dituena, «Emandako diru-laguntza justifikatzeko inprimakian» finkaturiko kontzeptu nagusien arabera sailkatuta.\n3.– 2018ko kudeaketa-plana garatzeko diru-laguntza jaso duten pertsonek edo entitateek honako hauek erantsi behar dituzte:\na) «Ebaluazio-fitxa» izeneko formularioa behar bezala beteta.\nb) Itzuli edo egokitutako testuen ale bana eta jatorrizkoen ale bana euskarri informatikoan (15 MB-tik gorako artxiboak helbide honetara bidaliko dira: lanhitz@euskadi.eus) eta horren zerrenda («Exceleko formularioa»). Agiri-ereduak, glosarioez eta terminologia-lanez gain, diruz lagundutako prestakuntza eta trebakuntza-material kurrikularra ere Hizkuntza Politikarako Sailburuordetzaren esku jarri behar da euskarri informatikoan.\nc) Hizkuntza-trebakuntza orokorraren eta euskaraz egin diren laneko berariazko prestakuntza-ikastaroen zerrenda, iraupena eta bakoitzean parte hartutako ikasleen kopurua, sexuaren arabera bereizita («Exceleko formularioa»).\nd) Hala dagokionean, Euskara-batzordearen bileren akten kopia aurkeztu behar da euskarri informatikoan (15 MB-tik gorako artxiboak helbide honetara bidaliko dira: lanhitz@euskadi.eus), besteak beste, honako hauek zehaztuz: data, partaideak (sexuaren arabera bereizita), iraupena eta jorratutako gaiak.\n4.– Diru-laguntza jaso duten pertsonek edo entitateek % 100ean justifikatu behar dute 17.2 artikuluan jasotako aurrekontu onartua.\n5.– Justifikazio-kontu erraztuaren arabera egiten bada ere, Hizkuntza Ikerketa eta Koordinaziorako Zuzendaritzak ausazko laginketa sinplea izeneko laginketa-teknika aplikatuko du frogagiriok egiaztatzerakoan, diru-laguntza egoki aplikatzeari buruzko zentzuzko ebidentziak lortu ahal izateko. Eta, horrela eginez gero, organo emaileak eskatu ahalko dio onuradunari bidaltzeko bai laginketan aukeratutako gastu-inbertsioen egiaztagiriak, bai eta haiek ordaindu izanaren egiaztagiriak ere.\nDiru-laguntza emateko kontuan hartu diren inguruabarretako bat aldatzen bada, diru-laguntza eman duen ebazpena ere aldatu ahal izango da, betiere diru-laguntzaren helburua bete bada. Hori dela eta, onartutako aurrekontuaren eta justifikatutako gastuaren arteko desbiazioa % 5era artekoa bada, ez da ebazpena aldatuko. Desbiazio hori % 5etik % 25era artekoa bada, Hizkuntza Politikarako sailburuordeak bidezko likidazio-ebazpena emango du, eta, ebazpen horretan, emandako diru-laguntzaren zenbatekoa berregokitu egingo da, onartutako aurrekontuarekiko desbiazioaren proportzio berean. Hortik gorako desbiaziorik ez da onartuko eta ebazpena bertan behera utziko da.\nb) Diru-laguntza eskabidean aurreikusitako ekintzetarako erabili beharko dute.\nd) Eusko Jaurlaritzak deialdi honen bidez diruz lagundutako edozein egitasmoren betetze-mailaren jarraipena egin ahal izango du, eta horretarako egokien irizten dituen neurriak hartuko ditu. Diru-laguntzaren onuradunak behar beste erraztasun emango dizkio Eusko Jaurlaritzari, honek jarraipen hori egin ahal izan dezan.\nk) Diru-laguntzaren onuradunek Eusko Jaurlaritzako Kultura eta Hizkuntza Politika Sailaren menpeko Hizkuntza Politikarako Sailburuordetzak eskainitako babesa adierazi beharko dute, diruz lagundutako programa, proiektu edo jardueren ondorioz agerpen publikoetan erabiltzeko diren iragarki-txarteletan, argazkietan eta gainerako material idatzietan, entzunezkoetan eta elektronikoetan, horretarako logotipo normalizatua erabiliz. Material horrek guztiak gutxienez euskaraz egon beharko du.\na) Jasotako diru-laguntza ez justifikatzea edo bere osotasunean ez justifikatzea.\nb) Jasotako diru-laguntza, osorik zein zatika, agindu honetan zehaztutakoez beste jardueretarako erabiltzea.\ne) Diru-laguntzen araudian nahitaezkotzat jotzen diren gainerako egitekoak ez betetzea.\n2.– Ez-betetzeren bat gertatuz gero, jasotako dirua eta horren legezko interesak itzuli beharko zaizkio Euskal Autonomia Erkidegoko Diruzaintza Nagusiari, honako lege eta dekretu hauetan adierazitakoa betez eta horretarako ezartzen den prozedurari jarraituz: azaroaren 11ko 1/1997 Legegintzako Dekretua, Euskadiko Ogasun Nagusiaren Antolarauei buruzko Legearen testu bategina onartzen duena; abenduaren 17ko 698/1991 Dekretua, Euskal Autonomia Erkidegoaren Aurrekontu Orokorren pentzudan ematen diren diru-laguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten entitate laguntzaileek bete beharreko baldintzak, erregimena eta eginbeharrak ezartzen dituena.\nDatu Pertsonalak Babesteari buruzko abenduaren 13ko 15/1999 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz, eta datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko 2016ko apirilaren 27ko 679/2016 Erregelamendua kontutan hartuta, Kultura eta Hizkuntza Politika Sailak jakinarazten dizu deialdi honen tramitazioan jasotako datu pertsonalak, parte-hartzaileek erabiltzea eta argitaratzea baimenduko dituztenak, fitxategi batean jasoko direla.\nFitxategi honen helburua euskara sustatzeko laguntzen eta diru-laguntzen eskatzaileen erregistroa kudeatzea izango da. Fitxategi honen arduraduna Kultura eta Hizkuntza Politika Saileko Hizkuntza Politikarako Sailburuordetzaren Hizkuntza Ikerketa eta Koordinaziorako Zuzendaritza da. 2/2004 Legeak ezarritakoari jarraituz, sarbide, zuzenketa, ezabatze eta aurkatze eskubideak erabiltzeko Kultura eta Hizkuntza Politika Saileko Zerbitzu Zuzendaritzara jo beharko da (Donostia kalea 1, 01010 Vitoria-Gasteiz).\nLaguntza programa hau Europako Batzordeak zenbait diru-laguntza mota barne-merkatuarekin bateragarriak jotzen dituen 2014ko ekainaren 17ko (EB) 651/2014 Erregelamenduaren barruan dago, Itunaren (EBAO 2014, L 187, 2014-06-26) 107. eta 108. artikuluen aplikazioaren ondorioz (Kategorien araberako Salbuespen Araudi Orokorra edo 651/2014 Araudia), eta Erregelamendu horren 53.2 artikuluak ezarritakora egokitzen da.\nVitoria-Gasteiz, 2018ko uztailaren 30a.


• Estreinaldia auditorioan izango da, arratsaldeko 20:00etatik aurrera. Sarrerak salgai daude dagoeneko InfoPuntuan edo www.bilbaokultura.eus webgunean\nBilbon, 2016ko martxoaren 17an. Joan den asteartean, martxoaren 15ean, ehun urte bete ziren Blas de Otero (1916-1979) olerkaria gure Hirian jaio zenetik. 50eko hamarkadako gizarte poesiak izan zuen ahotsik azpimarragarrienetakoa eta gaztelaniaz idatzitako literatura garaikidearen egilerik garrantzitsuenetakoa izan da. Ospakizun hori dela eta, Bilboko Udalak, idazlearen izena daraman eta haren ondarea zaintzen duen fundazioarekin elkarlanean, urte osoa hartuko duten zenbait jarduera antolatu ditu.


Foruko Udala - Udalak kurtsoen eskaintza zabala aurkeztu dau\nUdalak kurtsoen eskaintza zabala aurkeztu dau\nForuko Udalak ikastaroen eskaintza zabala aurkeztu dau herriko eskaintza sozio-kulturala dinamizatzeko udazken-negu honetan. Helduentzako joste tailerra eta autodefentsa klaseak zein triki edo pandero kurtsoak dagoz, besteak beste.\nForutarrek kurtso ta tailera ezberdinetan parte hartzeko aukera dute herritik irten barik. Aurton, helduentzako joste ikastaroa eskeiniko da, astelehenetan 15:00etatik 17:00etara, urritik abendura. Gutxienez bost pertsona egon beharko dira kurtsoak aurrera egiteko eta prezioa 30€/hilea izango da erroldatutakoentzat eta 40€/hilea ez erroldatutakoak. Beste nobedade bat autodefentsa tailerra izango da 12 urtetik gorakoentzat, martitzenetan 17:15tik 18:45ra (15€/hile errold. eta 25€/hile ez errold.) .\nAdin guztietako umeentzat rugby hastapeneko kurtsoa aurreikusi da. Gaztetxoak kirol honetara hurbilduko dira astelehenero 17:15tik 18:15ra (10€/hile errold. ta 20€/hile ez errold.).\nGorputza zein burua lantzeko yoga ikastaroa eskeiniko da, astelehen eta egueztenetan 18:30tik 20:00era. Kuota 33€/hile erroldatutakoentzay eta 43€/hile ez erroldatutakoentzat izango da. TaiChi be eskeiniko da egun guztietan 16:00tik 17:00ra (15€/hile errold. ta 25€/hile ez errold.). Gainera, mantentze gimnasia martitzen eta egunenetan izango da 19:00tik 20:00ra, 22€/hile erroldatutakoentzat ta 32€/hile ez erroldatutakoentzat.\nMusikazaleek triki, pandero, gitarra edota perkusioa praktikatzeko aukera izango dabe. Ikastaro guztiak urrian hasiko dira, gitarrarena izan ezik, hau irailan hasi baita.


Dantzalekuko atletismo pisten mantentze lanak egitea eskatu dio Udalari Dantzaleku Sakana taldeak - Altsasu - Guaixe.eus\nDantzalekuko atletismo pisten mantentze lanak egitea eskatu dio Udalari Dantzaleku Sakana taldeak\nGuaixe 2020-11-24 10:30\nArgazkiak: Dantzaleku Sakana kluba.\nPistetan hainbat zartadura eta haustura daude eta tarte batzuetan belarra jaiotzen ere hasi da\nDantzaleku Sakana Atletismo Klubak Dantzalekuko atletismo pistan beharrezkoak diren konpontze eta mantentze lanak egin ditzala eskatu dio Altsasuko Udalari. Klubak sare sozialetan zabaldutako irudietan ikusten den moduan, kortxozko pistako zenbait zatitan belarra hasi da jaiotzen, eta pistako zenbait tokitan ere arrakalak eta zartadurak daude, bestelako hausturekin batera. “Ez dugu zalantzarik mantentze eta birgaitze lanak egingo direla, baina lanen hasiera gehiegi ez luzatzea nahiko genuke, pistak ongi egotea beharrezkoa baita pistak erabiltzen dituzten herritar ororendako eta Dantzaleku Sakana atletismo klubak antolatzen dituen atletismo ikastaro eta jardueretarako” adierazi dute.\nDantzaleku Sakana klubeko boluntarioek auzolanean egin izan dituzte pistako konponketa lanak, baina beharrezko mantentzea egitea eskatu diote Udalari.\nDantzaleku atletismo pista berritzeko lanak 2010ean egin ziren. Pista eta salto gunea guztiz berritu ziren eta, aldi berean, futbol zelaian belar artifiziala jarri zen. Dantzalekuko kirol guneko lan guztiek 963.777 euroko aurrekontua izan zuten eta La Guereña enpresak egin zituen. Lanak Enplegurako Toki Inbertsioaren Estatu funtsarekin eta Espainiar Estatuko aurrekontuetatik finantzatu ziren, NaBai-ren zuzenketa bat onartu eta aurrekontuetan jaso eta gero.


Oarsoaldeak enpresentzat jardunaldi bat antolatuko du negozio ereduak berrikuntzan, “Cheque + Innova”, COMPITE- Lehia eta berrikuntza ibilbideak programa eta beste laguntza programei buruz\nAsier Mujika, Presidente de la agencia de desarrollo comarcal Oarsoaldea , entiende que la pregunta a la que a través de esta jornada se quiere dar respuesta es: ¿cómo podemos adaptarnos, reinventarnos y seguir haciendo negocios?\nJardunaldi honen helburua, kasu praktiko baten bidez, produktu, zerbitzu eta negozio berriak garatzea, bezero eta merkatu berriak lortzea, antolatzeko, bezeroekin harremana mantentzeko edo elkarlanean aritzeko modu berriekin lan egiteko baliozko ikuspegi bat erakustea da.\nEra berean, “Cheque + Innova” programa berria aurkeztuko da, honako hartzaile hauei bideratua delarik: ETE industrialak, eraldaketakoak, ekoizpenekoak, produktua-prozesuarekin eta aurrekoekin lotutako zerbitzu teknikoak, Informazio eta Komunikazio Gizartearen eremukoak eta Handizkako Merkataritzakoak. Enpresak gutxienez 3 langile izan behar ditu.\nEnpresen topaketa ekainaren 21ean\nJardunaldi berri hau, Oarsoaldea Garapen Agentziak parte-hartzera gonbidatzen zaituena, 09:00etatik 12:30etara TKNIKA Lanbide Heziketarako Berrikuntza Zentroan egingo da. Zamalbide Auzoa (Egiburuberri industrialdearen ondoan) ERRENTERIA. www.oarsoaldea.eus/mapako.\nJardunaldian, Negozio Ereduetan jakituna den aholkulari batek eta SPRI-ko eta Oarsoaldea Garapen Agentziako ordezkariek parte-hartuko dute.\nDiagnostiko lehiakorrak eta hobekuntza-planak sustatzea\nren Industria Sustapen Sailean enpresasustapena@oarsoaldea.eus e-mailaren bidez edo 943.494.129 telefono zenbakira deituz.\nInfo gehiago Cheque+Innova-ri buruz